text:
Dr Sìleas L. NicLeòid
Neach-rannsachaidh, Soillse
Teisteanasan
- 2006: 1st Staatsexamen (Gearmailtis, Beurla, Oideachas) [1.5], Johannes Gutenberg - Universität Mainz, A' Ghearmailt
- 2007: Teisteanas Foghlaim Àrd-Ìre (Gàidhlig), Sabhal Mòr Ostaig OGE
- 2013: PhD ann an Sòisio-chànanas/Gàidhlig (2013), Sabhal Mòr Ostaig OGE & Oilthigh Obar Dheathain
Tuairisgeul pearsanta
Rinn Sìleas a' chiad cheum aice (1ad Staatsexamen) ann an Cànanas is Litreachas na Gearmailtis agus na Beurla, agus ann an Oideachas aig Oilthigh Mhainz (A' Ghearmailt) ann an 2006. Chuir i crìoch air teisteanas foghlam àrd ìre ann an Gàidhlig aig Sabhal Mòr Ostaig ann an 2007, mus robh i an sàs ann an teagasg agus rannsachadh pàirt-ùine (tro mheadhan na Gàidhlig) aig a' cholaiste fhèin.
San t-Sultain 2010 thòisich Sìleas air pròiseact rannsachaidh PhD làn-ùine, air a mhaoineachadh le Soillse. 'S ann a bha i a' sgrùdadh a' cheangail eadar cànain agus cultar ann am foghlam tro mheadhan na Gàidhlig (FMG) agus mar a bhiodh buaidh aig an fhios a-steach a gheibh a' chlann ceangailte ri sin tro FhMG air an cuid comasan agus beachdan cànain (fios a-mach).
Chuir i crìoch air a' PhD san t Sultain 2013 agus tha i air a bhith ag obair mar neach-rannsachaidh ann an sgioba Shoillse bhon uair sin. 'S e am prìomh phròiseact obrach anns a bheil Sìleas an sàs an-dràsta a bhith a' sgrìobhadh leabhar stèidhichte air cuid de na toraidhean as cudromaiche às an tràchdas aice. Thathar an dùil gun tèid an leabhar sin — a tha gu sònraichte ag amas air luchd-leughaidh às na coimhearsnachdan fhèin, mar eisimpleir, luchd-teagaisg, pàrantan, oileanaich agus duine sam bith eile aig a bheil ùidh ann am FMG — fhoillseachadh as t-samhradh 2014.
Cuspairean rannsachaidh
Foghlam tro mheadhan na Gàidhlig, modhan-obrach ann am bogadh cànain, seasamhan cànain
Coileanasan
- NicLeòid, Sìleas L. (2014, ann an clò-bhualadh), "'S e cànan a th' ann, mar B[h]eurla, ach 's e Gàidhlig a th' ann" − A' Ghàidhlig agus beachdan sgoilearan: Cothroman leasachaidh ann am Foghlam tro Mheadhan na Gàidhlig (Sabhal Mòr Ostaig, An t-Eilean Sgitheanach: Clò Ostaig).
- NicLeòid, Sìleas L., Timothy Currie Armstrong is Fiona O' Hanlon (2014, ann an clò-bhualadh), '"Tha e rud beag a bharrachd air dìreach teagasg" – Ag Obair ann am Foghlam tro Mheadhan na Gàidhlig: amasan, ideòlasan agus fèin-aithne', ri nochdadh ann an cruinneachadh phàipearan Rannsachadh na Gàidhlig 7 (Glaschu).
- Landgraf, Julia (2011), 'Tense in the Scottish Gaelic Verbal System', ann an Renate Musan is Monika Rathert, deas., Tense across languages (Berlin: De Gruyter), 109−25.
- Landgraf, Sìleas is Alasdair MacMhaoirn (2011), 'A' cleachdadh na Gàidhlig, a' brosnachadh an spioraid', ann an Richard A. V. Cox is Timothy Currie Armstrong, deas., A' Cleachdadh na Gàidhlig: Slatan-tomhais ann an Dìon Cànain sa Choimhearsnachd (Sabhal Mòr Ostaig, An t-Eilean Sgitheanach: Clò Ostaig), 157−166.
- Landgraf, Sìleas (2011), A' fosgladh raointean-cleachdaidh ùra dhan Ghàidhlig − Am pròiseact ealain "Air Iomlaid" (Aithisg rannsachaidh, Dùn Èideann), http://www.smo.uhi.ac.uk/PDFs/Rannsachadh/Air-Iomlaid-Gaidhlig.pdf
- Dreach Bheurla: Creating new Speech Domains for Gaelic – the Art Project "Air Iomlaid", http://www.smo.uhi.ac.uk/PDFs/Rannsachadh/Air-Iomlaid-Beurla.pdf


c: text/html

text:
GBP gu CZK gu EUR gu HUF agus tòrr sheòrsaichean airgid a bharrachd leis a’ chairt chreideis seo aig a’ chompanaidh ùr, Revolut.
’S gann gu bheil mi air tilleadh às an Roinn Eòrpa, a’ siubhal a-mach ’s a-steach tron Raon Euro agus chan eil ach moladh agam airson na cairt ùir a chleachd sinn uile air ar turas. ’S e sin a’ chairt Revolut – cairt chreideis ro-phàighte.
Dè bha cho sònraichte ma deidhinn? Gu sìmplidh ’s e is gu bheil i a’ leigeil dhut airgead a chur ann an cunntas (tro app air fòn glic) agus an uair sin a’ pàigheadh ann an airgead sam bith gun chìsean-banca, aig ìre iomlaid nam bancaichean.
Smuain air cùlaibh na cairte
Tha fhios gum bi cìsean banca dualtach càrnadh suas nuair a bhithear a’ cleachdadh cairt àbhaisteach thall thairis airson airgead a thogail às na ATMan. Mura h-eil thu air ullachadh sam bith a dhèanamh, chan eil e annasach cìsean de mu 3% a phàigheadh gach triop a chleachdas tu ATM. Bidh taghadh cruaidh an uair sin romhad – tòrr airgid a thoirt a-mach a dh’aon tharraing agus a chumail leat fhad ’s a bhios tu siubhal mun cuairt (rud a bhios caran cunnartach ma bhios mèirlich mud thuaiream) air neo cnapan beaga airgid a thogail an siud ’s an seo agus ’s dòcha cìsean nas àirde a phàigheadh.
Thàinig a’ chairt gu bith agus feadhainn òga a bha an sàs ann an obair airgeadais is teicneòlais a’ lorg dòigh ùr shìmplidh a dh’fhaodadh do dhuine sam bith pàigheadh ann an seòrsa airgid sam bith ann an dùthaich sam bith, ach le bhith a’ seachnadh nan cìsean banca sàrachail ud.
Tha a’ chairt gu math sìmplidh ri cleachdadh. Cho fad ’s a tha e comasach pàigheadh le cairt neo gu bheil ATM mun cuairt, tha thu dòigheil anns gach ceàrn den t-saoghal.
Feartan na Cairt
’S e cairt chreideis ro-phàighte a th’ ann, a leigeas leat pàigheadh ann an 90 seòrsa airgid gun chìsean banca.
Mar a tha i ag obair:
- Lùchdaich an app a-nuas air a’ fòn ghlic agad. ’S urrainn dhut an app a dhèanamh tèarainte le lorgan-meòir no PIN.
- Faigh a’ chairt. ’S ann tron app a nìthear seo, agus ’s ann tron phost a thig i.
- Cuir airgead sa chunntas. Suas gu £750 gun t’ aithne a dhearbhadh (feumar seo a dhèanamh ma tha thu an dùil dhol thairis air seo, ach tha e furasta fhèin leis an app agus cha toir e ach cairteal na h-uarach).
- Cleachd a’ chairt ann an 90 seòrsa airgid thar an t-saoghail. Ma tha thu ceangailte dhan eadar-lìn aig an àm, cho luath ’s a thig an t-airgead a-mach às a’ chunntas, gheibh thu gliong air an app a’ leigeil fhaicinn cò dha, dè suim, càite, msaa.
’S urrainn dhut cuideachd airgead a chur gu daoine eile, gun chìsean (cho fad ’s nach ann dha Na Stàitean a tha e – cleachd Venmo mas ann an sin a tha thu).
Ma thèid a’ chairt agad a ghoid, chan fheum thu ach bacadh a chur rithe bhon app. A-nise, chan fheum thu ach a’ chairt seo agus tu siubhal mun cuairt. Na làthaichean de dh’uallach mu airgead-pàipeir is cairtean banca uile seachad.
A’ Chompanaidh Revolut
Thòisich a’ chompanaidh òg seo san Lùnastal an-uiridh, stèidhichte ann an Lunnainn. Bhon uair sin, tha iad air timcheall leth bhillean not a chur tro na cairtean aca. Bidh mu 1,500 duine a’ tighinn air bòrd san latha (le mu 70% dhiubh bhon Rìoghachd Aonaichte). Tha a’ chompanaidh a’ fàs mu 36% mìos air mìos. Tha iad air ballrachd Mastercard fhaighinn dha na cairtean aca agus iad neo-bheantainneach (contactless).
Fhad ’s a bha mi fhìn ’s mo charaidean san Roinn Eòrpa, bha iad cuideachd air am maoineachadh-sluaigh as motha a dhèanamh a-riamh – tha iad ag amas air £10 millean a thional agus iad air mu £8 millean de sin fhaighinn mar-thà.
Chan annas e ma-thà gu bheil an dà chuid luchd-seilbh agus luchd-banca a’ coimhead air a’ chompanaidh le iongnadh.
Dìreach aon rud mus tèid thu air saor-làthaichean an ath-thuras – dèan cinnteach gum faigh thu a’ chairt tha seo. ’S i bhitheas agam a-rithist nuair a thèid mi a dh’Iordan san t-Sultain!
– Liam Alastair Crouse

robotstxt: allowed

filter: keep


text:
- TIOTAL
- Stèisean A' Phluic bhon drochaid rathaid, An t-Ògmhios 1979
- EXTERNAL ID
- PC_HRS_STATIONS_001_1199
- ÀITE
- Am Ploc
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- Ògmhios 1979
- LINN
- 1970an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27851
- KEYWORDS
- stèiseanan rèile
Sealladh de Stèisean A' Phluic bhon drochaid rathaid a chaidh a thogail san Ògmhios 1979.
Chaidh stèisean A' Phluic fhosgladh le Rèile na Gàidhelatachd san Ògmhios 1897 nuair a chaidh a loidhne à Inbhir Nis gu Port an t-Sròim a leudachadh gu Caol Loch Aillse. Tha e fhathast a' faighinn seirbheis bho seibheisean luchd-siubhail riaghailteach ged a chaidh a dhùnadh do thrafaig bathair san t-Sultain 1964. Ann an 1986 thug Alba Eachdraidheil, am buidheann a tha an urra ri dualchas cultarach na h-Alba, inbhe togalach air a chlàradh dha.


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Laoich an Iomain (03/06/2013)
[Angela NicIlleathain - Preseantair] Thèid luaidh a dhèanamh air Laoich an Iomain a chaillear anns a’ Chogadh Mhòr aig cuirm san t-Sultain. Tha an cuirm mar phàirt de thachartasan na fèise, Blas. Thèid a chumail anns a’ Ghearastan an oidhche ro chuairt dheireannach Cupa na Camanachd. Chaidh an ath-chuairt den fharpais a thaghadh ann an Drochaid an Aonachain an-diugh. Bha Dòmhnall MacLaomainn ann dhuinn.
[Dòmhnall MacLaomainn – Neach-aithris] Bha luchd-turais bho iomadh dùthaich a’ coimhead air adhart le iongnadh. Chaidh an ath chuairt de Chupa na Camanachd a thaghadh air carragh-chuimhne nan Commandos aig Drochaid an Aonachain. Bha adhbhar sònraichte airson taghadh an àite seo. Tha an Dotair Ùisdean MacIllFhinnein agus Gary Innes a’ foillseachadh nam planaichean aca airson comharrachadh chluicheadairean iomain a bha a’ sabaid anns a’ Chogadh Mhòr.
[Gary Innes] The whole idea about Shinty’s Heroes is to take the sport form the very start and bring it up to modern day to exactly where it’s at today. With obviously the hundredth year of the war coming up next year as well, we thought it would be a great idea to try an incorporate that in especially because there’s so many untold stories and heroes out there as well that went to war and lost their lives and the heroes that also came back as well.
[Dòmhnall MacLaomainn – Neach-aithris] Tha an taisbeanadh a’ dol a thoirt a-steach iomadh dealbh iongantach nach fhaca duine ron seo dhe chuicheadairean iomain bhon àm ud agus pìosan ciùil, mar am pìos pìobaireachd a sgrìobh Dòmhnall MacPheadrais mun Mhanachainn a’ buannachadh Cupa na Camanachd a’ bhliadhna ron Chogadh. Chaill e fhèin ‘s a bhràthair, a bh’ anns an sgioba ud, am beatha ann am Blàr Festubert. Seo dealbh den Dotair Iain Cattanach à Bail’ Ùr an t-Slèibh a chuir ochd tadhail ann an cuairt dheireannach Cupa na Camanachd. Chaidh esan a mharbhadh ann am Blàr nan Dardanelles
[Dtr Ùisdean MacIllFhinnein] Bha leithid Phort Rìgh, mar eisimpleir, chaill iad co-dhiù sia duine fichead a-mach às an sin. Sgìrean eile mar Bhàideanach agus shìos ann an Cùil Bhòid ann an Taigh na Bruaich, chaill iad an t-uabhas dhaoine, ginealach air falbh, is ma choimheadas tu air na h-Eileanan Sìar, tha fhios againne na chaidh de dhaoine a dhìth a-mach à Uibhist a Tuath, ‘s à Leòdhas sna h-àiteachean eile, seòladairean, saighdearan, a h-uile duine. Tha mise a’ smaoineachadh gun do chuir e às de chamanachd ann sin buileach agus gur e sin a bu choireach nuair a thill na balaich às a’ Chogadh, an fheadhainn a bha fortanach gu leòr gun do thill iad, gur e ball-coise a bh’ aca nuair a thill iad agus sin dìreach dhà not trì eisimpleirean dhen bhuaidh a bha ann, anns an fharsaingeachd.
[Dòmhnall MacLaomainn – Neach-aithris] Bidh an taisbeanadh ri fhaicinn aig cuirm shònraichte anns a’ Ghearastan, an oidhche ro chuairt dheireannach Cupa na Camanachd. Thèid am pròiseact seo astair son dèanamh cinnteach nach tèid ìobairt curaidhean na camanachd a dìochuimhneachadh gu bràth. Dòmhnall MacLaomainn, BBC An Là, Drochaid an Aonachain
The Heroes of Shinty
[Angela MacLean - Presenter] Praise will be given to the Heroes of Shinty who lost their lives in the Great War at a concert in September. It is being put on as part of the festival, Blas. It will be held in Fort William the night before the final round of the Camanachd Cup. The next round of the competition was selected at Spean Bridge today. Donald Lamont was there for us.
[Donald Lamont – Reporter] Tourists from many different countries looked on with wonder. The next round of the Camanachd Cup was chosen at the Commando Memorial in Spean Bridge. There was a special reason for the selection to be made here. Dr Hugh-Dan MacLennan and Gary Innes launched their plans to commemorate the shinty players who fought in the Great War
[Gary Innes] The whole idea about Shinty’s Heroes is to take the sport form the very start and bring it up to modern day to exactly where it’s at today. With obviously the hundredth year of the war coming up next year as well, we thought it would be a great idea to try an incorporate that in especially because there’s so many untold stories and heroes out there as well that went to war and lost their lives and the heroes that also came back as well.
[Donald Lamont – Reporter] The show is going to take in many interesting images that people have never seen before of shinty players from that time and pieces of music like the piece of pipe music written by Donald Paterson about Beauly who won the Camanachd Cup in the year before the war. He and his brother, who was in the team, lost their lives in the Battle of Festubert. Here is a picture of the Dr Iain Cattanach from Newtonmore who scored eight goals in the cup final of the Camanachd Cup. He was killed in the Battle of Dardanelles.
[Dr Hugh-Dan MacLennan] Even Portree, for example, they lost 26 people from there. Other areas, like Badenoch and down in Bute in Tighnabruaich, they lost a lot of people, a generation and if you look at the Western Isles we know who was lost in North Uist, Lewis and other places, sailors, soldiers, everyone. I think that it killed off shinty there and that is why when the boys returned from the War that they played football and that is just two or three examples of the effect that was felt, in general.
[Donald Lamont – Reporter] The show can be seen at a special concert in Fort William, the night before the cup final of the Camanachd Cup. This project will go some way to make sure that the sacrifice of the champions of shinty will not be forgotten. Donald Lamont, BBC An Là, Spean Bridge.
Laoich an Iomain
(The Heroes of Shinty)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
Chan e rudeigin a th 'ann an-dràsta gu bheil feum aig gach neach air an neach-reic an liosta cheart a bhith a' reic prìomh fhaclan airson a bhith a 'reic lùthaichean Amazon gu h-èifeachdach. Nuair a thèid a mheasadh air an dòigh cheart, faodaidh na freagairtean a tha air an cuimseachadh gu sònraichte air an cuimseachadh agus measgachadh fhaclan cuideachadh a thoirt do na tairgsean agad a bhith a 'nochdadh dìreach air beulaibh luchd-ceannach a dh'fhaodadh a bhith a' cleachdadh abairt co-cheangailte gu leòr gus faighinn a-mach dè a tha feum orra. Sin as coireach gur dòcha gur e an aon dòigh air a 'chomas gnìomhachais a tha a' toirt seachad teachd-a-steach a mheudachadh a bhith a 'faighinn do thoraidhean suidhichte air a reic le uiread de cheistean as fheàrr agus mar sin tha ceistean fìor luachmhor' sa ghabhas - expert pc solutions. Ach a bheil dòigh-obrach choitcheann ann airson a bhith a 'maidseadh nam prìomh fhaclan airson liostaichean Amazon mar pro? Uill, seallamaid.
An dòigh as fheàrr air luchd-reic airson faclan-luirg airson Amazon
Ro rud sam bith eile, leigamaid ris - tha na prìomh innealan luirg (mar Google fhèin) a ' an ùine chuibheasach airson gach turas neach-cleachdaidh, a bharrachd air meataichean cliog-tro-ìre gus co-dhùnadh reusanta a ghabhail a thaobh a bhith a 'toirt seachad inbhe clàraidh pearsanta airson gach duilleag lìn a lorgar air an eadar-lìon taobh a-staigh a chlàr-amais. Aig an aon àm, ge-tà, tha algorithm rannsachaidh Amazon 'A9 a' gluasad timcheall air aon tomhas làidir a tha a 'reic gu mòr - ìre an atharrachaidh a' sealltainn dè cho math 'sa tha an luchd-tadhail air an atharrachadh bho na luchd-ceannach agad a dh'fhaodadh a bhith nan luchd-ceannach fìor.Tha e a 'ciallachadh gu bheil an t-adhartas reic as ùire agad agus an àireamh de sgrùdaidhean bùthan adhartach cuideachd air an gabhail a-steach le algorithm A9 mar fhactaran ìre fìor làidir cuideachd.
Tòisichibh am facal-luirg Rannsachadh le pìos inntinn
Mar sin, ciamar a nì thu soirbheachadh ann a bhith a 'faighinn rionnagan organach nas fheàrr air SERPan Amazon bhon chiad thòiseachadh? Tha mi a 'creidsinn gum bu chòir a h-uile duine a bhith a' reic thairis (agus na ceannaichean òga air-loidhne, gu h-àraid) tòiseachadh le bhith a 'dèanamh an liosta bathair aca nas tarraingiche a bhith aithnichte leis an A9 mar chàraichean math, gu dearbh tha e a' nochdadh gu àireamh nas motha de luchd-dèiligidh a dh'fhaodadh a bhith a 'dèanamh ceannach air-loidhne le Amazon. Agus an seo, is urrainn dhut mòran a chuideachadh. Beachdaich air an liosta ghoirid a leanas le sreath de mholaidhean sìmplidh agus molaidhean dhut gus tionndadh a dhèanamh air na prìomh fhaclan-luirg ceart airson an liosta Amazon agad - a dh 'ionnsaigh oidhirp a tha furasta agus làn smachd.
Cumadh do Phrìomh Liosta de Targaid Keywords airson Amazon
- Feuch ri smaoineachadh taobh a-muigh a 'bhogsa. Cuimhnich gum faodadh gach dòigh anns an urrainn do luchd-amais a bhith a 'lorg do nithean air an reic - a bhith na phrìomh fhacal-luirg agad no rannsachadh fad-earbaill.
- Na bi duilich a bhith a 'sgrùdadh teasairginn dà uair gus faighinn a-mach co-theangaichean gealltanach eile a-mach an sin, a bharrachd air faclan-luirg LSI a bhuineas don t-seòrsa toraidh no do chuspair agad.
- Dèan cinnteach gum beachdaich thu air an tomhas rannsachaidh a thathar a 'meas airson gach prìomh fhacal mus cuir thu ris a' phrìomh liosta agad de thagraichean a dh'fhaodadh a bhith a 'cosnadh. Tha mi a 'moladh a bhith a' cleachdadh innealan prìomh-fhacail mar Merchant Words no Neach-sgrùdaidh Faclan-luirg gus do chuideachadh le bhith a 'faighinn tuairmsean cuibheasach den mheidigeach sin.
- Cumaibh fa-near gum faighear measgachadh de rannsachaidhean uaireannan a-mach eadhon ann am faclan air an sgrìobhadh le teacsa, roghainn roghainneil de fhoirmean singilte / iomarra, a bharrachd air atharrachaidhean prìomh-fhaclan a tha a 'tighinn gu ìre ann an pàirt a' buntainn ris an aon chuspair.


text:
Naidheachdan 11:00m
22 An t-Iuchar 2014 Ùraichte aig Ùraichte aig
Plèana
Ràinig trèana, air a bheil cuirp a' mhòr-chuid a bh' air a' phlèana Mhalaisianach, baile Kharkhiv air taobh sear na h-Ùgrain, a tha fo smachd Riaghaltas na h-Ugràin. Thèid an trèana an uair sin air adhart dhan Olaind, an dùthaich dham buineadh cha-mhòr 200 den fheadhainn a chaill am beatha. Tha ministearan cèin an Aonaidh Eòrpaich sa Bhruiseal an-diugh a' deasbad tuilleadh chasg-bhannan air an Ruis, a tha a' cur an taic ris na reubaltaich air a bheil mòran a' cur coire airson bàs faisg air 300 duine a bh' air an itealan.
Litvinenko
Dh'innis Rùnaire na Dùthcha, Theresa May, gum bi rannsachadh poblach ann mu bhàs an fhir-brathaidh Alexander Litvinenko, a theich bhon Ruis, agus a chaidh a phuinnseanachadh le polonium ann an Lunnainn. Bidh an rannsachadh a' faighneachd an robh ceangal aig an stàit anns an Ruis ri bàs Mhgr Litinenko ann an 2006. Chaidh an Riaghaltas às àicheadh gun do sgaoil iad am fiosrachadh a dh'aona-ghnothaich aig an àm seo, nuair a tha eas-aonta ann ris an Ruis mun t-suidheachadh anns an Ugràin.
Gàsa
Chaidh aithris gun do rinn itealain cogaidh Israelach sgrios tron oidhche air na h-uimhir de mhosques ann an Gàsa, agus air dachaigh fear a bha na cheannard air Hamas. Thuirt oifigich Palaistinianach gun deach 13 duine a mharbhadh a-raoir, a' toirt na h-àireamh gu lèir ann an Gàsa gu 584 bhon a thòisich an t-sabaid às ùr bho chionn coa-deug. Thuirt Israel gun deach dithis de na saighdearan acasan a mharbhadh a-raoir.
Airgead
Tha an Seansalair, Seòras Osborne, ann an Glaschu an-diugh far an ainmich e £18m de thaic-airgid do dh'ionad ùr saidheans agus ionad-malairt ùr. Thuirt Rùnaire Ionmhais na h-Alba, Iain Swinney, gu bheil an t-airgead seo a' cur ri £1bn a tha Riaghaltas na h-Alba air cuir an sàs mar-thà ann an ospadal ùr an Southern General ann an Glaschu.
Sgudal niuclasach
Thuirt Ceannard Chomhairle nan Eilean Siar, Aonghas Caimbeul, gum biodh e mì-choltach connadh caithte bho Ionad Niuclasach Dhùn Ratha a chur tron Chuan Sgìth. Tha plana aig an ùghdarras airson briseadh ionadan niuclasach, fon deadh sgudal reidio-beò à Dùn Rath a chuir deas gu Sellafield ann an Cumbria. Thuirt Aonghas Caimbeul gu bheil slighe mara, tron Chuan Sgìth, far nach eil bàta-slaodaidh tuilleadh, a' cur dragh air an ùghdarras ionadail.
Batan
Tha batan na Bànrigh air an earrainn mu dheireadh den t-slighe an-diugh, air taobh a deas Ghlaschu, mus tòisich Geamaichean a' Cho-Fhlaitheis anns a' bhaile a-màireach. Thadhail am batan air a h-uile tè de dhùthchannan a' Cho-Fhlaitheis, 71 dhiubh uile gu lèir, bhon a dh'fhàg e Lùchairt Bhuckingham anns an Dàmhair an-uiridh.


text:
We Jera have finished with the new product used for tension of overhead fiber optic cable, named PA-3000.
Anchoring clamp PA-3000 is self-adjusting, designed to tension ADSS optical fiber cable on overhead telecommunication lines.
Tha ADSS teannachadh trom air a dhèanamh suas de fèin-atharrachadh plastaig cnagan, a tha trom air an Optical càball gun millteach. Raon farsaing de beireachdainn comasan tasglann le diofar sheòrsaichean de cnagan ADSS acair trom.
Tha an stàilinn urras a 'ceadachadh deilbhidhean de clamps air pòla an camagan no cromagan aig tràghad sgìrean.
ADSS teannachadh trom PA-3000 ri fhaighinn an dàrna cuid fa leth no còmhla mar seanadh le ADSS ràdhan càball eadar camagan agus stàilinn a 'chòmhlan.
Post-ùine: Nov-25-2017


text:
Ionad ùr fiaclaireachd don Eilean Sgitheanach
Dh'fhosgladh Ionad ùr Fiaclaireachd, a chosg £1.2m, ann am Port Rìgh an-diugh.
Bheir an t-ionad leudachadh air na seirbhisean a tha rim faighinn do dh'inbhich agus do chloinn san Eilean Sgitheanach agus Loch Aillse.
Tha trì seòmraichean fiaclaireachd na bhroinn a thuilleadh air seòmar teagaisg.
An-dràsta 's e seirbheis fiaclaireachd NHS na Gàidhaltachd a-mhàin a tha tabhainn leigheis san Eilean Sgitheanach.
Tha aon sheòmar aca aig Ionad Slàinte Dhùn Bheagan agus a dhà aig an t-Sligneach ann am Port Rìgh.
Dùbhlan
'S iad sgioba Phort Rìgh a ghluaiseas dhan togalach ùr an-diugh, ged a thèid fhosgladh gu h-oifigeil aig toiseach na h-ath mhìos.
'S e dùbhlan a th' air a bhith ann fiaclairean làn ùine fhaighinn san sgìre.
Fhuairear fear san Ghiblean an-uiridh gè-tà agus tòisichidh an treas duine an ath mhìos.
Tha còrr is 2200 duine a' feitheamh son leigheas san Eilean Sgitheanach agus Loch Aillse.
Tha NHS na Gàidhealtachd ag radh gur iad an fheadhainn as fhaide a th'air a bhith feitheamh a gheibh cùram an toiseach.


text:
Tha an spam tagraiche ann an Google Analytics air a thighinn gu bhith na chùis chudromach. Leis gu bheil an spam a 'toirt seachad air falbh bho làrach-lìn inbheach agus meadhanan sòisealta, tha maighstirean-lìn air a dhol an sàs le sgàilean eadar-dhealaichte agus a' cleachdadh dhòighean eile gus trafaig ìosal a chasg bho bhith a 'sgrios na làraich aca.
Chan fheum a bhith a 'cur dragh oir tha e comasach bloic spamadair WordPress a bhacadh sa chunntas Google Analytics agad - argentina de google. Tha Sohail Sadiq, prìomh eòlaiche bho Semalt , ag innse an seo mar a nì thu seo gu soirbheachail.
A 'tòiseachadh le Google Analytics
Ma gheibh an làrach-lìn agad mòran trafaic agus chì thu cuid de na ceanglaichean spam anns a 'chunntas Google Analytics agad, faodaidh tu faighinn às na ceanglaichean sin oir dh'fhaodadh iad a bhith gad ghliceadh air làraichean-lìn droch-fhillte. Ma thachras nach do chleachd thu Google Analytics air an làrach-lìn WordPress agad roimhe, bu chòir dhut plugan WordPress a shuidheachadh agus a thoirt a-steach don chunntas anailis agad.
Is e inneal iongantach is feumail a tha ann an Google Analytics a leigeas leat faicinn mar a bhios an luchd-tadhail ag eadar-obrachadh le do dhuilleagan lìn. Faodaidh tu cuideachd sgrùdadh a dhèanamh air dè na duilleagan as fheàrr leis an luchd-cleachdaidh as urrainn dhut sùil a chumail air na ceanglaichean air do cheanglaichean agus a bhith a 'coileanadh gnìomhan eile den aon seòrsa.
Dè a th 'ann an spam a bheir thu a-steach?
Ma tha thu ag iarraidh an làrach agad a thoirt fa-near, dèan cinnteach gu bheil thu air spama tagraidh a chuir às do làrach. Bidh spamadairean agus luchd-tarraing a 'toirt buannachd às do mhiann agus cuiridh iad URLan tarraingeach le sgriobtaichean fèin-ghluasadach gu ceudan gu mìltean de bhlogan agus làraich-lìn gach latha. Tha na URLan sin a 'nochdadh anns na cunntasan Google Analytics agad agus seirbheisean eile ann an àm sam bith. Le bhith a 'smaoineachadh gum bi iad a' toirt buaidh air làrach an làraich agad, bu chòir dhut rannsachadh a dhèanamh air na dòighean air faighinn cuidhteas iad cho luath 'sa ghabhas.
Ciamar a dhèiligeas mi ri Spam a bheir thu a-steach?
Faodaidh tu Sucuri a chleachdadh airson sùil a chumail air tèarainteachd na làraich-lìn..Chan e a-mhàin gu bheil Sucuri a 'dìon do làrach an aghaidh Trojans agus malware ach tha e a' blocadh spam an neach-tarraidh gu buan. Is e Firewall làrach-lìn Sucuri aon de na WordPress as fheàrr as urrainn dhut a chleachdadh gus cur às do spam a 'toirt seachad. Tha an sgioba aige dìcheallach agus dìcheallach, agus tha luchd-ceannach air an toirt seachad le mion-fhiosrachadh air mar a tha na làraich aca a 'fàs nas fheàrr.
Spam a 'toirt ionnsaigh air bloic ann an WordPress le Plugin
Tha dòigh eile air bacadh a chuir air spam tagraidh air làrach-lìn WordPress agad le bhith a 'cleachdadh diofar plugins WordPress. Tha iomadh roghainn aig na pluganan sin, agus faodaidh tu an cleachdadh gus casg a chur air an spam airson iomradh. Is e a 'chiad rud a bu chòir dhut a dhèanamh a bhith a' luchdachadh sìos, a stàladh agus a 'cleachdadh a' phlug iomchaidh, agus tha sinn a 'moladh gun cleachd thu am plugan SpamReferrerBlock. Aon uair 's gu bheil thu air a ghnìomhachadh gu h-iomlan, bu chòir dhut a dhol gu Roghainnean »Luchd-tadhail Spam Blocaich agus na roghainnean a shuidheachadh airson a' phriod seo tòiseachadh.
Cuir stad air Atharrachaidhean Taibhse le Sgilearan Google Analytics
Faodaidh tu bacadh a chur air spam an neach-tarraingeach leis na criathrairean Google Analytics. Ma tha na spammers a 'cur thugaibh iarrtasan leantainneach, dh'fhaodadh gum biodh iad air lorg a dhèanamh air còdan rianachd AU. Bidh iad a 'cleachdadh a' chòd seo gus comharrachadh agus suidheachadh na làraich-lìn agad. Bidh a 'chuid as motha de luchd-maighstir-lìn a' cur sgileagan ris na cunntasan Google Analytics aca, far am bi iad a 'cuir a-steach na làraich amharasach agus a' faighinn cuidhteas iad taobh a-staigh mionaidean. Theirig chun a 'chunntais Analytics Gogle agad agus rachaibh gu roinn Lìonra Luchd-amais »Teicneòlas». An seo, bu chòir dhut an Ainm-òsta a thaghadh mar phrìomh rud agus feuch ris na toraidhean a leudachadh gu roghainn Mìosail. Tha cuid de na h-ainmean àrainn a dh'fheumas tu a chur ris an seo wpbeginner.com, darodar.com, agus feadhainn eile.
Faodaidh tu cuideachd an spam tagraidh cumanta a dhùnadh le sgàilearan Google Analytics. Rach gu roghainn 'Exclude Filters' anns a 'chunntas Google Analytics agad agus bloca URLan mar putanan-for-website.com, blackhatworth.com, darodar.com, agus anticrawler.org.


text:
- TIOTAL
- Mgr Dòmhnallach, Eilean Munde, Gleann Comhainn
- EXTERNAL ID
- GB1796_859_20_0443
- ÀITE
- Eilean Munde
- SGÌRE
- Ceann a Tuath Latharna
- SIORRACHD/PARRAIST
- EARRA-GHÀIDHEAL: Liosmòr 's An Apainn
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10266
- KEYWORDS
- maraiche
fear-aiseig
Eilean Munde
Murt Ghleann Comhain
Colm Cille
Naomh Mundus
'S e fear de na Dòmhnallaich a tha sa mharaiche seo agus bhuineadh e do Bhaile a' Chaolais. Chaidh an dealbh a thogail air Eilean Mhunde far an do chleachd muinntir Ghleann Comhain a bhith air an tìodhlacadh. A rèir beul aithris, chaidh Alasdair Dòmhnallach, (MacIain Ghleann Comhainn) a thìodhlacadh an seo an dèidh a' mhuirt ann an 1692. Tha an t-eilean air ainmeachadh air fear de dheisciobaill Cholm Chille, An Naomh Mundus, a chuir seachad greis ann san t-7mh linn.
Rugadh M.E.M. Donaldson ann an 1876 agus thàinig i dhan Ghàidhealtachd mu 1908. Rinn i tòrr siubhail ann an ceann a tuath agus air taobh siar na Gàidhealtachd a' sgrìobhadh agus a' togail dhealbhan. B' e Rubha Àird nam Murchan fear dhe na h-àitean a b' fheàrr leatha agus b' ann an sin a rinn i a dachaigh ann an Sanna ann an 1927.
Eadar 1912 agus 1949, sgrìobh Miss Donaldson iomadh leabhar mu eachdraidh shòisealta agus mu chleachdaidhean na Gàidhealtachd. 'S e 'Wanderings in the Western Highlands and Islands' agus 'Further Wanderings - Mainly in Argyll' as ainmeile agus tha dealbhan annta a rinn i fhèin. Chaochail i ann an taigh-eiridinn ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Cus gaoithe na dhragh dhan chomhairle
Dh'innis Comhairle na Gàidhealtachd gun tèid na crainn-ghaoithe a tha stèidhichte aig cuid de sgoiltean san sgìre a chur dheth nuair a ruigeas a' ghaoth 100 mìle san uair.
Thòisich sgrùdadh air na crainn sa Chèitean is cuid de phàrantan air draghan a thogail mu shàbhailteachd.
Chaidh 17 crainn a chur dheth fhad 's a bha an sgrùdadh sin a' dol air adhart.
A-nise tha a' Chomhairle air co-dhùnadh ceithir de na crainn a thoirt a-mach à seirbheis.
Èifeachdach
Fhuair iad nach robh na crainn aig an Tolm ann an Inbhir Nis, Innis nan Lìon ann an Cataibh agus ann an Eige èifeachdach, is gun robh am fear aig Cnoc na Creige ann am Baile Dhùbhthaich suidhichite ann an àite nach robh freagarrach.
Thèid na crainn eile a chur air a-rithist ach bho seo a-mach thèid an cur dheth nuair a ruigeas a' ghaoth 100 mìle san uair.
Thuirt Leas-Àrd-Stiùiriche na Comhairle, Steve Barron, gu bheil iad cuideachd am beachd crainn a bharrachd a stèidheachadh.
Thuirt Mgr Barron gu bheil na crainn math dhan àrainneachd agus gu bheil iad a' togail airgid dhan Chomhairle.


text:
Bùrach an t-subsadaidh ga dheasbad
Bheir Rùnaire nan Cùisean Dùthchail, Fearghas Ewing, fiosrachadh do Phàrlamaid na h-Alba Dimàirt air an dàil ann an subsadaidhean Eòrpach do thuathanaich agus croitearan.
Bha cuid a' feitheamh mìosan gus an t-airgead fhaighinn, is feadhainn fhathast gun sgillinn ruadh fhaicinn.
Dh'aidich an Riaghaltas gun robh trioblaidean mòra ann le siostam ùr coimpiutair a bha air a dhealbh 'son na subasaidhean a làimhseachadh.
Stèidhich iad sgeama iasaid feuch faochadh a thoirt dhan fheadhainn a bh' ann an staing airgid ri linn a' bhùraich.
Càin
Dh'fhaodadh fhathast gun tèid càin suas ri £125m air an Riaghaltas bhon Choimisean Eòrpach.
Thàining uallach air an fhear a bha na rùnaire air cùisean dùthchail, Ridseard Lochhead, a dhreuchd fhàgail.
Innsidh an rùnaire ùr, Mgr Ewing, dhan Phàrlamaid dè an ìre aig a bheil an Riaghaltas ris a' ghnothach a-nise.
Tha na Làbaraich ag iarraidh gealltanais nach bi na trioblaidean a bh' ann am-bliadhna a' tachairt a-rithist an ath-bhliadhna neo às dèidh sin.
Tha dragh air cuid sa ghnìomhachas gun toir e bliadhnaichean cùisean a chur ceart.
"Ma choimheadas tu sìos a Shasainn, nuair a thug iadsan a-staigh an seòrsa sgeama a th' ann a-nise, thòisich iad ann an 2005, agus bha e 2010 mus d' fhuair iad ceart e", thuirt Raibeart Dòmhnallach bho Aonadh nan Tuathanach air a' Ghàidhealtachd.
"Tàire"
"Tha tàire aca fhathast is sin deich bliadhna às dèidh dha tighinn a-staigh, tha tàire aca an t-airgead fhaighinn a-mach ann an àm.
"Tha a h-uile truas agam ri Fearghas Ewing, 's e mess a th' ann.
"Tha fios againn uile mar a tha coimpiutearan - nuair a thèid iad ceàrr, thèid iad fada ceàrr.
"Tha mi taingeil nach ann ormsa a tha obair ri dhèanamh airson an cur ceart", thuirt e.


text:
- TIOTAL
- HR 44 air trèana luchd deas air Stanlaidh
- EXTERNAL ID
- PC_HRS_TRAINS_001_262
- ÀITE
- Stanlaidh
- SGÌRE
- Peairt
- SIORRACHD/PARRAIST
- PEAIRT
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28285
- KEYWORDS
- locomotaibhean
trèanaichean
HR 44 air tèana luchd deas air Stanlaidh. Tha an locomotaibh a' ruith buncair roimhpe.
B' e pàirt den dàrna baidse de dh'einnseanan tanca 0-6-4 a chaidh a thogail dha Rèile na Gàidhealtachd gus obair bancaidh a dhèanamh (a' cuideachadh locomotaibhean eile gus trèanaichean a tharraing suas leòidean cas) a bh' ann an HR 44. Chaidh a togail le Companaidh Locomotaibhean Ceann a Tuath Bhreatainn ann an Glaschu agus fhuairear i sa Ghiblean 1912. An dèidh a' bhuidhneachaidh b' e LMS 15307 a bh' oirre agus lean i ann an seirbheis gus an deach a toirt a-mach à seirbheis san t-Samhain 1934.


text:
CARMINA GADELICA
Ortha nan Gaidheal
DUAN AN DOMHNUICH [79]
- Duan an Domhnuich
- Firinn fo neart Chriosd a chomhnuidh.
- Di-domhnuich rugadh Muire,
- Mathair Chriosd an or-fhuilt bhuidhe,
- Di-domhnuich rugadh Criosda
- Mar onair dhaoine.
- Di-domhnuich, an seachdamh latha,
- Dh' orduich Dia gu fois a ghabhail,
- Gu cumail na beath-maireannaich,
- Gun feum a thoir a damh no duine,
- No a creubh mar dheonaich Muire,
- Gun sniamh snath sioda no strol,
- Gun fuaigheal, gun ghreiseadh ni's mo,
- Gun churachd, gun chliathadh, gun bhuain,
- Gun iomaradh, gun iomairt, gun iasgaireachd,
- Gun dol a mach dh' an t-sliabh sheilg,
- Gun snaitheadh deilgne Di-domhnuich,
- Gun chartadh taighe, gun bhualadh,
- Gun atha, gun mhuileann Di-domhnuich.
- Ge be chumadh an Domhnuch,
- Bu chomhnard da-san's bu bhuan,
- Bho dhol fotha greine Di-Sathuirn
- Gu eirigh greine Di-luain.
- Gheobhadh e feich ga Chionn,
- Toradh an deigh nan crann,
- Iasg air abhuinn flor ghlan sala,
- Sar iasg an ionnar gach abhuinn.
- Uisg an Domhnuich blath mar mhil,
- Ge be dh' oladh e mar dhibh
- Gheobhadh e solas ga chion
- Bho gach dolas a bhiodh na char.
- Gul an Domhnuich gu ra-luath,
- Bean ga dheanadh an an-uair;
- Guileadh i gu moch Di-luain,
- Ach na guileadh i uair's an Domhnuch.
- Fiodh an Domhnuich gu ra-luath,
- Anns an linge mar is truagh,
- Ge d' thuiteadh a cheann na ghual,
- Bhiodh e gu Di-luain na chadal.
- Mu thrath-nona Di-luain
- Eiridh am fiodh gu ra-luath,
- 'S air an dile mhor a muigh
- Greas air sgeula mo chuimire.
- Gun chnuasachd uan, meile, meinne no minsich
- Nach buineadh dh' an Righ anns a bhlagh.
- Is ann a nist bu choir a losgadh,
- Gun eisdeachd ri gleadhraich nan gall,
- No ri dall sgeileireachd choitchinn.
- Gart a ghleidheadh air cnoc ard,
- Leigh a thoir gu galar garga,
- Bo chur gu tarbh treun na tana,
- Falbh le beothach gu cuthaidh,
- Fada no fagasg anns a cheum,
- Feumaidh gach creatair umhail.
- Eathar a leigeil fo breid-shiuil bho thir,
- Bho thir gu duthaich a h-aineoil.
- Ge be mheoraicheadh mo dhuan
- 'S a ghabhadh e gach oidhche Luan,
- Bhiodh rath Mhicheil air a cheann,
- 'S a chaoidh cha bu teann da irionn.
- DOIGHEAN EILE--
- Abhuinn sleibh fior bhlasda,
- A sior ialadh gu Iordan,
- Is ra mhath chum i a cain,
- Di-domhnuich ge lan a tuil.
- Cha ruith braon ge glan a h-uisge,
- An inne na Mara Ruaidh.
- Fiodh an Domhnuich nis, mo nuar!
- An inne na Mara Ruaidh
- Ged thuiteadh an ruadh-cheann deth
- Bhiodh e gu Di-luain na chadal.
- Na fagairt mi ni air mo dheigh,
- Greis thoir air sgeula mo chumraidh.
Niall MacFhionnlaigh, A' Chiste Ghàidhlig, a chuir na teacsaichean seo gu léir bho Carmina Gadelica air an làrach-lìn aig Sabhal Mór Ostaig ann an 1995
2001-04-08 CPD


text:
Cothrom Dick Walsh a cheasnachadh
Bidh cothrom aig daoine ceistean a chur air Ceannard Chomhairle Earra-Ghàidheal is Bhòid, Dick Walsh, air loidhne oidhche Luain.
Bidh Mgr Walsh ri fhaotainn air làrach-lìn na Comhairle eadar 6:00f agus 7:00f, airson ceistean a fhreagairt mu phlanaichean na Comhairle airson £26m a chùmhnadh san ath-chòig bliadhna.
Thuirt e gu bheil cha mhòr 800 duine air beachdan a chur thuca mar-thà air na th' anns an amharc aca airson airgead a shàbhaladh.
Chaidh plana connspaideach airson an àireamh luchd-obrach a bheir taic do chloinn le feumalachdan sònraichte anns na sgoiltean a ghearradh 45% a leigeil às bho chionn beagan sheachdainnean.


text:
Am Baile Ùr is an t-Òban troimhe
Bidh an taghadh ann aig meadhan là Diluain dhan iar-chuairt dheireannaich de Chupa na Camanachd.
Tha dà sgioba troimhe le cinnt aig an ìre seo.
Rinn Baile Ùr an t-Slèibh a' chùis 4-2 air Camanachd an Eilein Sgitheanaich Disathairne.
Air thoiseach
Bha iad air thoiseach 2-0 aig leathach slighe le dà thadhal bho Evan Menzies, is thàinig a dhà eile bho Thormod Caimbeul is Iain Robinson.
Fhreagair Jordan Murchison le dà thadhal anns na mionaidean mu dheireadh ach bha an gnothach seachad.
Chaidh Camanachd an Òbain air adhart an aghaidh Chill Mhàillidh.
Cudromach
Bha Cill Mhàillidh air thoiseach trì tursan ach fhuair Connor Howe an tadhal cudromach san dàrna leth gus Camanachd an Òbain a chur troimhe 4-3.
Bha Loch Abar air thoiseach iad fhèin dà thuras ann an Taigh na Bruaich ach thàinig Caol Bhòid air ais is chrìochnaich an geama 2-2.
B' e 1-1 a bh' ann eadar Ceann Loch Seile is a' Mhanachainn, Ceann Loch Seile feumach air tadhal bho Iain MacRath san dàrna leth gus cothrom eile fhaighinn sa Mhanachainn Disathairne seo tighinn.


text:
Corp ann am marbhlann "beò"
Tha sgrùdadh ga dhèanamh as dèidh mar a sheall corp a bh' ann am marbhlann Ospadal an Ràthaig Mhòir "comharran gun robh e beò".
Bha am fireannach air tuiteam far Dhrochaid Cheasaig Dihaoine.
Chaidh oidhirpean a dhèanamh cobhair a dhèanamh air, ach chaidh co-dhùnadh gun robh e marbh.
Thug neach-adhlacaidh an corp chun an ospadail an uair sin, far an do mhothaich luchd-obrach do "chomharran gun robh e beò".
Chaidh co-dhùnadh a-rithist gun robh e marbh ge-tà.
Rannsachadh
Tha Neach-casaid a' Chrùin agus NHS na Gàidhealtachd a' rannsachadh na cùise.
Nì Seirbheis Charbadan-eiridinn na h-Alba ath-sgrùdadh cuideachd.
Thuirt neach-labhairt gun robh an duine anns an uisge airson deagh ghreis, agus gun do rinn luchd-obrach a' charbaid-eiridinn a h-uile oidhirp airson a thoirt timcheall.
Bha e cuideachd ag ràdh: "Chaidh deuchainnean a dhèanamh - deuchainnean cridhe nam measg - agus chaidh co-dhùnadh gun robh an t-euslainteach marbh.
"As dèidh làimh, fhreagair carbad-eiridinn gairm 999 gu marbhlann an ospadail, còmhla ri sgioba grèim-cridhe."
NHS na Gàidhealtachd
Thuirt NHS na Gàidhealtachd: "Thèid rannsachadh a dhèanamh le Neach-casaid a' Chrùin, mar a bhios a' tachairt le bàs obann.
"Tha sinn fhìn a' dèanamh sgrùdaidh cuideachd, mar a bhios a' tachairt ann an suidheachaidhean mar seo.
"Gus an tèid sin a dhèanamh, chan urrainn dhuinn an còrr a ràdh".


text:
Buinn eile dha na peathraichean Nic a' Phì
2 An t-Iuchar 2015 Ùraichte aig Ùraichte aig
Bha oidhche iongantach eile dha spòrs anns na h-Eileanan an Iar Diciadain, aig Na Geamaichean Eileanach ann an Jersey.
Seo a-nis na geamaichean as soirbheachail riamh dha sgioba nan Eilean Siar.
Cha robh da bhonn òir is bonn airgid gu leòr dha na peathraichean Nic A' Phi, às Uibhist.
Choisinn Kerry agus Kirsty Nic A' Phi bonn òir agus bonn airgid eile air na baighsaagalan.
Tha an sgeulachd aig Ailean MacLeòid.


text:
Ath-chuinge bhàta-slaodaidh
Thèid ath-chuinge le còrr air 1,500 ainm a chur a-steach gu Sràid Downing an ath-sheachdain ag iarraidh gun tèid bàta-slaodaidh a stèidheachadh sa Chuan Sgìth.
Bidh Ball-Pàrlamaid nan Eilean Siar, Aonghas Brianan MacNèill, am measg na chuireas an ath-chuinge a-steach 's e ag ràdh gu bheil cùis an Transocean Winner a' dearbhadh cho feumach 's a tha costa an iar na Gàidhealtachd air bàta-slaodaidh.
"An ath-thrup, dh'fhaoidte nach e clàr-ola a bhios ann," thuirt Mgr MacNèill.
"Dh'fhaoidte gur e bàta le criutha agus e làn ola, agus ola throm a thigeadh air tìr.
"No dh'fhaodadh gur e bàta a bhios ann a tha làn dhaoine a thigeadh air tìr.
"Ach aon rud a tha sinn cinnteach air, chan eil àrachais mara againn, agus ma thèid cùisean ceàrr dè nì sinn ann an èiginn?
"Uell chan urrainn dhuinn a bhith a' feitheamh 18 uairean gus an tig rudeigin à Arcaibh.
"Ma tha sinne ag iarraidh bàta-slaodaidh chan eil i ann," thuirt e.


text:
- TIOTAL
- HR 51 'Clan Fraser' air trèana san Aghaidh Mhòr le stoc ECJS agus WCJS
- EXTERNAL ID
- PC_HRS_TRAINS_003_458
- ÀITE
- An Aghaidh Mhòr
- SGÌRE
- Bàideanach
- SIORRACHD/PARRAIST
- INBHIR NIS: Daothal 's Ràta Mhurchais
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28459
- KEYWORDS
- locomotaibhean
Comann Rèile na Gàidhealtachd
HRS
trèanaichean
HR 51 'Clan Fraser' air trèana suas san Aghaidh Mhòr. Tha an trèana a' gabhail a-steach an dà chuid coidsichean ECJS (Stoc Co-phàirteach an Oirthir an Ear) agus WCJS (Stoc Co-phàirteach an Oirthir an Iar).
B' e ball den chlas 'Clan' de locomotaibhean luchd-siubhail 4-6-0 aig Rèile na Gàidhealtachd a bh' ann an HR 51. Chaidh a dealbhachadh le Crìsdean Cuimein agus chaidh a togail le Hawthorn Leslie & Co sa Chaisteal Nuadh ann an 1919. An dèidh a' bhuidhneachaidh b' e LMS 14763 a bh' oirre agus lean i ann an seirbheis gus an deach a toirt a-mach à seirbheis san Lùnastal 1944.


text:
- TIOTAL
- Biadh Innse Ghall: Agallamh air Slàinte Àrainneachd (Gàidhlig)
- EXTERNAL ID
- SMO_ISLANDVOICES_08_GD
- ÀITE
- Baile Mhanaich, Beinn a' Bhaghla
- SGÌRE
- Uibhist a Deas
- SIORRACHD/PARRAIST
- INBHIR NIS: Uibhist a Deas
- DEIT
- 2007
- LINN
- 2000an
- CRUTHADAIR
- Sabhal Mòr Ostaig and Cothrom Ltd
- NEACH-FIOSRACHAIDH
- Gordon Wells Sabhal Mòr Ostaig
- AITHNEACHADH MAOINE
- 2867
- KEYWORDS
- làimhseachadh bìdh
Tha Alasdair MacEachainn na Oifigear Slàinte Àrainneachd ann am Beinn a' Bhaoghla. Tha e a' toirt iomradh air na tha an lùib a chuid obrach a thaobh foghlam agus cur rudan an gnìomh an co-cheangal ri làimhseachadh agus giullachd bìdh.
Tha a' bhidio seo bhon DVD 'Guthan nan Eilean' a rinneadh le Sabhal Mòr Ostaig agus Cothrom Earr mar phàirt de phròiseact Eòrpach Leonardo POOLS. Tha 40 bhidio ghoirid air an DVD, airson luchd-ionnsachaidh na Beurla agus na Gàidhlig, a tha a' sealltainn beatha làitheil ann an Uibhist agus Beinn a' Bhaoghla.
B'e Gordon Wells co-òrdanaiche a' phròiseict 'Island Voices'. Ceangail ri bloga a' phròiseict an seo
Is mise Alasdair MacEachainn. Tha mi, um, às an Àird, Beinn na Faoghla. Tha mi ag obair aig Comhairle nan Eilean Siar mar oifigear, tha mi a' creidsinn, oifigear àrainneachd - Environmental Health Officer a chanas iad ris an obair a tha mi a' dèanamh. Tha e a' toirt a-staigh mòran ghnothaichean a tha caran ceangailte ris an àrainneachd 's ris a' choimhearsnachd 's, tha um, obair sàbhailteachd is riaghailtean de dh'iomadach seòrsa. Tha sinne a' coimhead às a dhèidh sa choimhearsnachd a tha seo.
Anns an latha a th' ann an-diugh tha gnothaichean air atharrachadh gu mòr on a thòisich mise an toiseach nuair a thrèan mi fhìn airson an obair a tha seo a-nist, tha, beagan is deich air fhichead bliadhna air ais. Agus tha mi cinnteach gun ann anns na deich bliadhna a chaidh seachad gu h-àraid tha tòrr mòr dhen ùine againn a-nist air a chur seachad ceangailte ris na riaghailtean a th' ann a thaobh làimhseachadh is deisealachadh bìdh.
Well, tha an t-uamhas de ghnothaichean a-nist a' tighinn a-mach gu h-àraid, well a' tòiseachadh às, on Roinn-Eòrpa is a-nuas on riaghaltas againn fhìn, agus chun riaghaltas ionadail mar gum bitheadh. Agus tha trèanadh a' tighinn a-staigh dhan ghnothach. Tha na h-àiteachan far am bithear a' deisealachadh a' bhìdh fhèin - feumar coimhead gu mionaideach riutha sin co-dhiù thathar gan togail as ùr no 's e àiteachan far a bheilear, air a bheilear a' cleachdadh o chionn bhliadhnaichean. Thèid sin suas gu ìre, tha, tha mar gum biodh, air an cur mu choinneamh airson an seòrsa bìdh a tha iad a' dèanamh. Tha a-rithist, tha, tha tòrr mòr dhen ùine againn air a chur seachad a' toirt fiosrachadh seachad, 's a' toirt comhairle seachad dha na daoine sin a bharrachd air a bhith a' ruith chùrsaichean, mar gum biodh, a tha air an deisealachadh is air an sgrìobhadh, is tha iad a' dèanamh deuchainnean is gnothaichean mar sineach airson, tha, gum faigh iad air adhart, 's gum faigh iad eòlas air na riaghailtean a tha ceangailte ri obair bìdh.
Tha e air a chur a-mach, tha, a rèir, canaidh sinn sa Bheurla co-dhiù, "risk assessment". 'S tha sin an uair sin a' toirt a-staigh, tha, gu dè seòrsa obair a tha, a thathar a' dèanamh 's tha iad a' coimhead air iomadach gnothach ceangailte ris, ris an àite fhèin, ris an seòrsa biadh a tha iad a' dèanamh. Agus tha e air obrachadh a-mach co-dhiù tha iad sineach a' tighinn a-staigh fo "high risk" no "low risk" agus a rèir sin fhèin tha e, mar gum biodh, a'dearbhadh dè cho tric 's a dh'fheumas sinne a dhol a-staigh dha na h-àiteachan sin agus sùil a thoirt timcheall agus dèanamh cinnteach gu bheil gnothaichean a' ruith mar a tha còir.
Tha iomadach seòrsa cùrsa air a dheisealachadh 's air a sgrìobhadh. A-rithist, tha e ann an dòigh air a ruith 's air a riaghladh san aon dòigh 's a tha na togalaichean 's an seòrsa obair a thathar a' dèanamh. Eh, far a bheil daoine an sàs ann an obair, ma dh'fhaoidte, a tha buailteach air a bhith nas cunnartaiche, mar a chanadh tu "high risk", tha e mar fhiachaibh orra sineach trèanadh a tha rud beag nas mionaidiche 's nas adhartaiche a dhèanamh seach feadhainn, ma dh'fhaoidte, a tha ag obair ann an seòrsa obair a tha, nach eil buailteach air a bhith cho cunnartach, mar gum bitheadh.
Um, ma dh'fhaodas mi eisimpleir a thoirt seachad, tha diofar eadar, ma dh'fhaoidte, daoine a tha a' toirt seachad tì is briosgaidean seach daoine a tha a' deisealachadh, ma dh'fhaoidte, biadh a tha deiseil airson ithe gun a bhith air a bhruich, ma dh'fhaoidte, an dèidh sibh dhol dhachaigh no rud air choreigin mar sin. Tha rudan a thathar a' dèanamh anns na h-eileanan seo fhèin, a tha ag obair an lùib maorach is iasg, co-dhiù nuair a thathar a' smocadh iasg. Sin an seòrsa biadh ma dh'fhaoidte far a bheil thu, tha, ag ithe a' bhìdh a tha sin dìreach mar a bheir thu a-mach às a' chèis e. Agus sin ma dh'fhaoidte, mar a bha mi ag ràdh, eisimpleirean eadar "low risk" is "high risk". Is tha an trèanadh e fhèin a' dol a rèir sin fhèin. Ma dh'fhaoidte nach eil uiread de trèanadh a dhìth air daoine a tha ag obair an lùib biadh a tha buailteach air a bhith nas sàbhailte na biadh eile mura bheil e air a làimhseachadh ceart.
Well, tha sinn an dòchas - tha e a' toirt cothrom dha na daoine sin, tha, fiosrachadh fhaighinn air gu dè tha mar fhiachaibh orra a dhèanamh. Tha mi cinnteach mura, mura bi for acasan, agus mura cùm iad ris na riaghailtean a tha sin, dh'fhaodadh e, tha mi a' creidsinn aig deireadh an latha, cur às dhan ghnìomhachas aca fhèin, gu h-àraid ma gheibh duine tinneas air choreigin às a' bhiadh a tha iad a' deisealachadh, 's ma nithear a-mach nach robh iad a' gabhail diù sam bith às na riaghailtean. Nist, tha mi a' creidsinn air aon làimh - tha e doirbh do dhaoine a tha trang anns an obair latha aca mòran ùine fhaighinn airson rannsachadh a dhèanamh air na gnothaichean a tha sin. Ged a bhiodh barrachd ùine aca, a bheil fios aca cà' am faigh iad am fiosrachadh a tha sin? Air an taobh sin, tha mi cinnteach, tha sinne a' dèanamh sin nas fhasa dhaibhsan - gu bheil sinn fhèin a' cumail suas ris na riaghailtean, gu bheil sinn ag innse sin dhaibh. Um, air an làimh eile, tha mi a' creidsinn gum feum sinn for a bhith againn air an fheadhainn a tha a' ceannach 's ag ithe a' bhìdh. 'S ann às an sin, ma dh'fhaoidte, a tha an riaghaltas a' tighinn, mar gum bitheadh - beagan de "consumer protection" 's gu bheil fios agaibhse, nuair a tha sibh a' ceannach biadh agus ag ithe biadh, gu bheil na riaghailtean a tha sineach air, mar gum bitheadh, buaidh fhaighinn air a' ghnìomhachas ann an dòigh 's gu bheil am biadh sàbhailte.


text:
Tha sinn a 'coinneachadh a h-uile dhaoine nuair nach eil iad a' coimhead as fheàrr. Tha sinn a 'coinneachadh ri nàbaidhean ùra nuair a spealadh…
le bhith a ' Jennifer Finney
Ciamar gu ruige seo air Facebook
Air ùrachadh mu dheireadh: A’ Chèitean. 28 2018 | 2 min leughadh
Tha sibh riamh fhaicinn a Cutie a bheachdaich air do charaid Facebook photo? Facebook urrainn dha-rìribh a bhith na dheagh dhòigh gus coinneachadh ri daoine agus ceann-là. Ge-tà, tha riaghailtean a leantainn gus dèanamh cinnteach nach eil sibh post-sabotàis a dhèanamh dhut fhèin.
riaghailt #1: Nach caraid ro luath
A 'cur iarrtas mus charaid fìor còmhradh no Ro-ràdh' S e Creepy. Ma tha thu co-dhùnadh a Facebook mus gas a 'dèanamh gluasad, dèan cinnteach gu bheil thu falaichte mar nach eil thu ag iarraidh gu tubaisteach mar photo. Tha deagh riaghailt as sìmplidhe gus lean e uaireigin thu tèarainte àireamh fòn, urrainn dhut an uair sin a charaid air Facebook.
riaghailt #2: Sheachnadh poking agus cus Facebook com-pàirteachadh
Sa mhòr-chuid sùilean, poking tha dòigh hi ag ràdh gun dha-rìribh mustering suas an gaisgeachd a dhèanamh. Leis an fhìrinn innse, poking air fhaicinn mar a 'gabhail an dòigh fhurasta a-mach. Tha aon a 'dol an sàs airson cus air d' ùidh aig ìomhaigh. Ma tha thu thairis mar no thairis beachd air dealbhan agus suidheachaidhean, bheir e thu a 'coimhead air èiginn. Ged a dh'fhaodadh tu smaoineachadh gu bheil poking Facebook agus com-pàirteachadh a tha a 'sealltainn dhòighean air ur taobh flirtatious, iad dha-rìribh nach eil. Plus, bidh e a 'sealltainn gu bheil thu barrachd ùidh ann a bhith toirt air-loidhne an uair sin ann an neach. Tha e cudromach aire a ghabhail do dàimh far-loidhne.
riaghailt #3: Sheachnadh mì-fhreagarrach dreuchdan
Tha e sàbhailte a bhith den bheachd gu bheil do ghràdh ùidh tha caraidean le h-uile duine air Facebook. Bho buill-teaghlaich coworkers a 'chompanaidh CEOs, a phostadh no tagadh mì-fhreagarrach dreuchdan no dealbhan Cha bhi ach a bhi nàr ach tha e na dheagh dhòigh gus ur gaol a ruith ann an stiùireadh eile.
riaghailt #4: Dèan cinnteach gu bheil do duilleag mullach-eag
Nach e aghaidh, nuair a bhios sinn a 'gabhail caraid iarrtas sinn a dhol air adhart gu sealg an neach sin. 'S e seo a' phròifil agad carson a dh'fheumas a bhith a 'glanadh suas. Co-dhiù faodaidh tu a 'smaoineachadh an dealbh neo-iomchaidh no dreuchd a tha èibhinn, is dòcha nach bi ur gaol aig àbhachdas. Sam bith a sheachnadh breithneachadh, tha e cudromach Cuir a-steach don phròifil agad gu bheil aon do sheanmhair nach biodh nàire ri fhaicinn.
Le bhith a 'leanas na riaghailtean seo, bidh thu a dh'aithghearr a bhith air do shlighe gu soirbheachail ceann-latha air Facebook.


text:
1944
'S e bliadhna-leum a bha ann an 1944 (MCMXLIV).
Tachartasan[deasaich | deasaich an tùs]
- 6 an t-Ògmhios - Batail Normandy (D-Day), An Dàrna Cogadh
- Bhuannaich Johannes Vilhelm Jensen an Duais Nobel ann an Litreachas.
- Taisgealadh ameireagium.
Breithean[deasaich | deasaich an tùs]
- 9 am Faoilleach - Jimmy Page, ann an Heston. Ceòladair à Sasainn.
- 23 am Faoilleach – Rutger Hauer ann am Breukelen. Cleasaiche às na Tìrean Ìsle.
- 12 an Giblean - Anndra Ardbuckle, ann am Fìobha. Neach-poileataigs à Alba.
- 19 an Giblean - James Heckman ann an Chicago. Eaconamaiche a bhuannaich an Duais Nobel ann an Eaconomachd ann an 2000.
- 31 an t-Iuchar - Robert Merton, ann an Eabhraig Nuadh. Eaconamaiche às na Stàitean Aonaichte.
- 11 an Lùnastal - Güney Dal, ann an Çanakkale. Sgrìobhadair às An Tuirc/A' Ghearmailt.
- 2 an t-Sultain - Claude Nicollier, ann am Vevey. Paidhleat, eolaiche-fiosaigs agus speuradair agus às An Eilbheis.
- 9 an t-Sultain - Cairistìona Ghreumach, ann am Burton-on-Trent. Neach-poileataigs à Alba.
- 28 an t-Sultain - Miloš Zeman, ann an Kolín. Neach-poileataigs às an t-Seic.
- 15 an Dàmhair - Daibhidh Trimble, ann am Beannchar. Neach-poileataigs à Èirinn.
- 17 an Dàmhair - Rem Koolhaas, ann an Rotterdam. Ailtire às na Tìrean Ìsle.
- 17 an t-Samhain - Calum Brus, ann am Birkenhead. Neach-poileataigs Albannach.
- 5 an Dùbhlachd - Jeroen Krabbé, ann an Amsterdam. Actair às na Tìrean Ìsle.
- 28 an Dùbhlachd - Kary B. Mullis, ann an Lenoir (Carolina a Tuath). Ceimigear às na Stàitean Aonaichte.
Bàsan[deasaich | deasaich an tùs]
- 1 an Gearran - Piet Mondriaan, ann an Eabhraig Nuadh. Peantair às Na Tìrean Ìsle.
- 22 am Màrt - Pontus Lanner, ann an Stockholm. Neach-ealain às An t-Suain.
- 21 an Dàmhair - Hilma af Klint, ann an Danderyd. Neach-ealain às An t-Suain.
- 30 an Dùbhlachd - Romain Rolland, ann an Vézelay (Yonne). Sgrìobhadair às An Fhraing.


text:
Tuilleadh airgid a dhìth air sgoiltean dùthchail
Chuala coinneamh phoblach ann an Steòrnabhagh oidhche Mhàirt gum feum sgoiltean dùthchail mòran a bharrachd airgid airson an cumail a' dol.
Bha Coimisean Sgrùdaidh nan Sgoiltean Dùthchail a' tadhal air na h-Eileanan Siar, far a bheil a' Chomhairle a' feuchainn an-dràsta ri òrdugh cùirteach fhaighinn an aghaidh casg an Riaghaltais air ceithir sgoiltean a dhùnadh.
Tha a' Chomhairle ag ràdh gu bheil e a' cosg £1m sa bhliadhna dhaibh na sgoiltean a chumail fosgailte.
Chaidh an Coimisean a stèidheachadh leis gu bheil comhstrì air feadh na h-Alba eadar pàrantan agus ùghdarrasan ionadail mu dhùnadh sgoiltean.
Foillsichidh iad an aithisg aca san Lùnastal am bliadhna.
"Bha e math coinneachadh riutha 's beachdan a thoirt dhaibh," thuirt Rhoda Chaimbeul, a tha a' fuireach ann an tè de na sgìrean far a bheil an sgoil ann an cunnart dùnadh.
"Tha mi a' smaoineachadh gu d'fhuair iad tòrr bheachdan bho choimhearsnachdan iomallach.
"'S e dìreach cùis uabhasach duilich a th' ann. Tha sinn a' sabaid airson choimhearsnachdan iomallach, agus 's e sabaid gu math cruaidh a th' ann 's gu math duilich.
"Tha mi an dòchas gun èist iad agus gun toir iad na beachdan air ais.
"Tha mi a' smaoineachadh gum feum an Riaghaltas coimhead air cùisean agus air coimhearsnachdan iomallach cuideachd agus 's dòcha barrachd airgid a thoirt dhuinn.
"Tha mi a' smaoineachadh, ma tha coimhearsnachdan iomallach gu bhith ann, gum feum iad barrachd airgid a chur ann," thuirt i.
Tha Cathraiche an Fhoghlaim aig a' Chomhairle, Mòrag Rothach, ag ràdh gu bheil soillearachd a dhìth air a' chùis.
"Mhiannaichinnsa gun deadh an lagh a dhèanamh na bu shoilleire nuair a choimheadas sinn air a' cho-dhùnadh dhan tàinig Ministreachd an Fhoghlaim," thuirt i.
"Cha robh sinn a' tuigsinn carson a thàinig iad dhan cho-dhùnadh sin, agus mar sin ma bha adhbhar ann, tha sinn a' feumachdainn soillearachaidh.
"Mar sin dheth, tha mi a' smaoineachadh gu bheil cruaidh fheum air sùil mhath a thoirt air an Achd," thuirt i.


text:
- TIOTAL
- Freagairt gu litir Mhic a' Phearsain le Foirbeis MhicGhilleDhuinn
- EXTERNAL ID
- Z_HCD_DOC_0001_02
- ÀITE
- Suardal, An t-Àth Leathann
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- DEIT
- 1912
- LINN
- 1910an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 7362
- KEYWORDS
- litir
pàipear-sgrìobhaidh
togail dhealbh
Bhiodh Donnchadh Mac a' Phearsain an còmhnaidh a' toirt bathar chamara do Fhoirbeis MacGilleDhuinn, le film, pàipear agus ceimigich dheilbh air an cur gu iomadh àite san Eilean Sgitheanach. An seo tha MacGilleDhuinn a' sgrìobhadh à Suardal, faisg air an Àth Leathainn, ag iarraidh tuilleadh stuth, agus le stampaichean fiach trì tasdain na lùib mar phàigheadh, le ainm sgrìobhte mar 'Brown, Photographer'. Tha e ag innse carson a tha e air sgrìobhadh air cùl pàipear-sgrìobhaidh Mhic a' Phearsain leis an abairt 'Hard up times for notepaper' aig barr na duilleig
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
Dùil ri co-dhùnadh air SAC Bharraigh
Tha a h-uile coltas gum bi co-dhùnadh ann air sgìre ghlèidhte mhara (SAC) ann an Caolas Bharraigh ro thoiseach an Fhoghair.
Thuirt Riaghaltas na h-Alba gun tèid èisteachd ri feumalachdan eaconamach, sòisealta agus cultarail na sgìre mus tèid a stèidheachadh.
Tha iad cuideachd ag ràdh gun tèid sgìrean dìon mara (MPA) a stèidheachadh sa Chuan Sgìth ro dheireadh na h-ath-bhliadhna.
Tha sin a' cur dragh mòr air iasgairean, leis gu bheil tè dhiubh a' gabhail a-steach tè de na sgìrean as fheàrr airson iasgach a' mhaosgain-chaoil.
Thèid còmhraidhean a chumail ann an Uibhist a Deas agus ann am Barraigh mu dheidhinn na tha muinntir an àite ag iarraidh fhaicinn anns an SAC, agus mar a thèid a stiùireadh.
Tha dùil ri fiosrachadh deireannach bho Dhualchas Nàdair na h-Alba ro dheireadh na h-Ògmhios, agus tha dùil gum bi an gnothach air aontachadh gu lèir ro dheireadh an t-Samhraidh.
Nì a' Phàrlamaid co-dhùnadh air an SAC cho luath 's is urrainn dhaibh às dèidh sin.
Tha mòran ann am Barraigh agus an Uibhist a Deas air cur an aghaidh an SAC - agus tè eile faisg air Miughlaigh - a bhith a' dol air adhart idir, agus iad draghail gun cuireadh e stad air cleachdaidhean traidiseanta co-cheangailte ri obair fearainn, agus air leasachaidhean eaconamach.
Tha an Riaghaltas air a ràdh roimhe gum feum iad na sgìrean a chomharrachadh fo laghan an Aonaidh Eòrpaich.


text:
- TIOTAL
- Aithisg air ìre Rathad Thròndairnis aig an àm a chaidh a thogail, duilleag 1
- EXTERNAL ID
- Z_CDT_06_MEP_1684_3_1
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Snìothasort
- DEIT
- 16 Cèitean 1817
- LINN
- 1810an
- NEACH-FIOSRACHAIDH
- Leabharlann Chlann Dòmhnaill agus Taigh-tasgaidh nan Eilean
- AITHNEACHADH MAOINE
- 2552
- KEYWORDS
- rathaidean
togail
innleadaireachd
bathar
còmhdhail
slighe-uisge
a' lìbhrigeadh
Litir ag innse mun adhartas a thathas a' deànamh air Rathad Throndairnis anns an Eilean Sgitheanach ann an 1817. Tha dà rud cudromach san litir. 'S e a' chiad rud gu bheil W Micheal, Neach-sgrùdaidh nan Rathaidean ag ainmeachadh gu bheil feum air barrachd acfhuinn agus tha e air an ainmeachadh air duilleig eile. Tha an sgrìobhadair ag ràdh gu bheil e cudromach gum bi acfhuinn gu leòr aca, ach am faigh iad air tòiseachadh ag obair an uair a thig am marasgal. Thathas air a bhith iomgaineach mh dheidhinn cho beag eòlais 's a tha aig a' mharascal ann a bhith a' togail bhallachan dìon. Ri linn sin tha dithis a tha eòlach air a bhith a' togail bhallachan dìon, a bha ag obair air Rathad Ghleann Seile gu bhith ag obair don mharasgal.
Cha bhi e comasach an obair a tha ri dhèanamh air na drochaidean a dhèanamh air an t-sèasan seo agus chaneil obair gu leòr ann dhan luchd-màil a tha ag iarraidh a bhith an sàs ann.
'S e an dàrna trioblaid an stuth airson nan rathaidean fhaighinn nas fhaide na port na h-aiseig. Cha tèid a' mhòrchuid dhen fheadhainn a tha a' tighinn leis an stuth nas fhaide air sgàth àrachais. Cha robh an cidhe freagarrach. Bha cosgaisean a bharrachd ann bathar fhaighinn gu àitichean eile anns an Eilean Sgitheanach. Mar sin cha b'urrainn dhan bhathar a bhith air a reic a-rithist gun airgead a chall. Bhiodh e na bu shaoire a cheannach faisg air làimh. Cha robh trioblaid stòraidh ann a-nis oir bhathas ga chumail ann an àitichean eadar-dhealaichte.
Thàinig an làmh-sgrìobhainn seo à cruinneachadh ann an Leabharlann Chlann Dòmhnaill agus Taigh-tasgaidh nan Eilean, an t-Eilean Sgitheanach


text:
- TIOTAL
- Am Pìobaire Deònach
- EXTERNAL ID
- WHA_VN02FI_GA
- ÀITE
- Inbhir Pheofharain
- SIORRACHD/PARRAIST
- ROS: Inbhir Pheofharain
- DEIT
- 1994
- LINN
- 1950an
- CRUTHADAIR
- West Highland Animation bho sgeulachdan traidiseanta
- NEACH-FIOSRACHAIDH
- West Highland Animation
- AITHNEACHADH MAOINE
- 3327
- KEYWORDS
- Cùltar
Beul Aithris
Dealbhan bheò
clann
Os-Nàdurrach
uamh
taibhse
piobaire
cù
uile-bheist
iomhais
bhideo
bhideothan
'S e duine gasta a tha sa phìobaire a tha a' dèanamh a shlighe sios dhan uaimh dhorch leis a' chù an tòir air ionmhas. Tha e cunnartach an siud is an t-àite làn bhiastan, làn uilebheistean agus làn mhucan fiadhaich air chuthach. Tha eagal air muinntir an àite, aig a' mhullach, le eagal gun do thachair droch rud nuair a thig an cù air ais na aonar. Ach chan eil am pìobaire deiseil fhathast.
Chaidh am fiolm seo a dhèanamh le cloinn à Bun-sgoil Inbhir Pheofharain mar phàirt den t-sreath deilbh-beò Gàidhlig Gu Leòr airson Dè a-Nis?, BBC Alba. Dh'obraich sgioba de dh'inbhich a bha ag ionnsachadh na Gàidhlig còmhla ris an luchd-ealain agus na beòthadairean gus an cuideachadh. Pheant Catriona NicilleDhuibh a' Bhèist Chruithneach, a bhios a' sgeadachadh ballachan na h-uamha, agus rinn Iseabail Mhoireach na 'Close-ups' mhìorbhaileach den Phìobaire. Chaidh am fiolm a dhèanamh ann an sgàil-dhealbh dubh agus chaidh na seallaidhean a sheallas firinn chùisean an latha an-diugh a dhèanamh ann am plastasan 3D agus cairt. Chuidich Màiri Mhoireasdan, am beothadair, a' chlann leis an dèanamh. Chaidh am fiolm a thaghadh anns an earrainn Dealbh-Beò aig an Ochdamh Fèis Fhiolm is T.Bh. Ceilteach Eadar-Nàiseanta anns A'Chòrn.
Air a dhèanamh le Aonad Gàidhlig Inbhir-Pheofharain: Eilidh NicAsgaill, Raonaid NicAsgaill, Sine NicAsgaill, Becky Girran, Matthew Allan, Rosie Ince, Jack Caimbeul, Ruairidh Caimbeul, Kirsty Marie Chaimbeul, Kirsten NicDhòmhnaill, Rachel Watt.
Agus: Dawn, Carly, Cheryl, Jemma, Shona, Linda, Katie, Rachel.
Taing gu: Anna NicLeoid, Ellen Jack, Andrew Dubinowski, Seumas Marshall, Catriona NicDhòmhnaill, Dòmhnall MacCoinnich, Iain Dòmhnalladh, Torcuil MacCoinnich, Fiona NicChoinnich, Uilleam Liath, Ruth Sinclaire, Màiri Rhind, Catrìona NicIlleDhuibh, Anndra Wiseman, Iseabail Mhoireach, Ruairidh MacNeacail, Màiri NicArtair, Màiri Mhoireasdan, Sandra Cheanadach.
Ceòl le: Seonaidh Caimbeul, Calum MacAoidh, Niall Wakeling.
Taic Airgid bho: C.T.G; Scottish Arts Council National Lottery Fund; C.N.A.G; Roinn na Gaidhealtachd; R.A.C.E; Comhairle Rois agus Chrombaidh.
Àrd-Riochdairean: Donnie MacLeoid agus Eilidh Crossan
Stiùiriche agus Riochdaire: Leaslaidh NicCoinnich


text:
- TIOTAL
- Srùbagan, Lòn agus Seòmraichean ri gabhail air Mhàl
- EXTERNAL ID
- GB1796_859_20_0193
- ÀITE
- Carngorm, Inverinate
- SIORRACHD/PARRAIST
- ROS: Cinn Tàile
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 9713
- KEYWORDS
- sanasan
turasachd
Tha soidhne air a' bhalla na shanas airson Srùbagan, Lòn agus Seòmraichean rin gabhail air Mhàl. Tha sanas eile ann airson àiteachan còmhnaidh cuideachd. Chaidh an dealbh seo a thogail aig Càrn Gorm, faisg air Inbhir Ionaid. Chan eil anns an togalach a tha air an làraich an-diugh ach riochd nas motha den bothan seo.
Rugadh Màiri Ethel Muir NicDhòmhnaill (Donaldson) ann an 1876 agus thàinig i don Ghàidhealtachd mu 1908. Rinn i mòran siubhail ann an ceann a tuath agus air taobh an iar na Gàidhealtachd agus bhiodh i a' sgrìobhadh agus a' togail dhealbhan. Chaochail i ann an 1958. Tha an dealbh seo anns a' chruinneachadh aice
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Loidse an Ear, Baile Mac Ara
- EXTERNAL ID
- HC_PLANNING_01_109_1932
- ÀITE
- Baile Mac Ara
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14143
- KEYWORDS
- taighean oighreachd
colaistean
colaistean àiteachais
colaisde
craobhan
oighreachdan
Tha Loidse an Ear na shuidhe faisg air gobhal an A87 agus an rathad gu Ceàrnag Bhaile Mac Ara, mu 3 mìle air falbh o Chaol Loch Aills'. 'S cinnteach gu robh an taigh uaireigin na phàirt de dh'Oighreachd Bhaile Mac Ara, agus thuirt cuideigin gu robh neach-sprèidh aig tuathanas na h-Oighreachd agus aig Colaiste an Àiteachais a' fuireach ann. Chaidh an Colaiste no Sgoil Thaigh Bhail' Mac Ara fhosgladh ann an 1947 agus bha treud sprèidh agus taigh-bainne ùr-nòsach na phàirt dheth. Dhùin e ann an 1973.
Tha Baile Mac Ara a' coimhead thar Loch Aillse, agus ged nach robh ann ach àite-fuirich beag, tha an t-ainm an-diugh air a' bhaile agus cuideachd air an Oighreachd a tha air a ruith le Urras Nàiseanta na h-Alba. Tha diofar neach-seilbh air a bhith aig an oighreachd bho 1801, cuid dhiubh nas fialaidh na feadhainn eile, ach an dèidh a' Chiad Chogaidh chaidh an sgìre seo a cheannach le Sir Daniel agus an Leadaidh Hamilton, a thàinig gu bhith nan luchd-tabhartais don choimhearsnachd. Nuair a bhàsaich an Leadaidh Hamilton, chaidh an oighreachd a thoirt seachad don Urras Nàiseanta, agus cheannaich iadsan a-rithist Taigh Loch Aillse agus thòisich iad a' leasachadh gàrraidh coillteach, a chaidh a chur an toiseach sna 1800an le measgachadh de lusan an àite agus lusan bho thall thairis.


text:
- TIOTAL
- Stèisean Obar Pheallaidh on ear. CR0-4-4 a' dol timcheall
- EXTERNAL ID
- PC_HRS_STATIONS_001_019
- ÀITE
- Obar Pheallaidh
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Dul
- DEIT
- 15 Sultain 1950
- LINN
- 1950an
- CRUTHADAIR
- Harold D. Bowtell
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 26755
- KEYWORDS
- Rèile na Gàidhealtachd
Rèile Chaledonia
Rèile Bhreatainn
'S e einnsean 0-4-4T àireamh 55144 a th' ann a b' àbhaist a bhith aig Rèile Chaledonia, dhen t-seòrsa a bhithte a' cleachdadh air a' mheur fad deich bliadhna fichead, gus an tàinig einnseanan dìosail tràth anns na 60an. Tha an dealbh air a thogail o fhaisg air na bufairean aig deireadh a' mheòir - tha an t-einnsean a' dol timcheall air an trèan (a thàinig aig 5 uairean feasgar) mus ceangal e ris a' cheann eile gus a slaodadh air ais gu Baile an Luig.
Chìthear an seada-bathair (clì), bothan-rabhaidh, sead nan einnseanan agus an colbh uisge.
B' e Obar Pheallaidh ceann-crìche meur Obar Pheallaidh anns an robh 14 cilemeatair, a dh'fhàg a' phrìomh rèile aig Baile an Luig. Dh'fhosgail am meur air an 3mh dhen Iuchar 1865, a' dùnadh do luchd-siubhail cha mhòr ceud bliadhna an dèidh sin, air an 3mh dhen Chèitean 1965. Stad trèanaichean bathair air an t-26mh dhen Fhaoilleach anns a' bhliadhna sin


text:
- TIOTAL
- Litir gu Alasdair Grannd bho Scott Skinner (aghaidh)
- EXTERNAL ID
- Z_GB1796_GRANT_979_65_SKINNER_056_001
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis (stuth làmh-sgrìobhte)
- AITHNEACHADH MAOINE
- 7267
- KEYWORDS
- fìdhlearan
fìdhlean
slatan-iasgaich
luchd-ciùil
sgrìobhaichean
srathan-spè
Bhuineadh Alasdair Grannd (1856 - 1942) do Bhattangorm, Drochaid Chàrr, agus b' ann bho ainm a' bhaile a thàinig am far-ainm aige - "Battan". Na bhalach bha e an lùib an dà rud bu mhotha anns am biodh ùidh aige fad a bheatha - fìdhlearachd agus iasgach. Dh'fhàs e air leth math air an dà chuid; na iasgair-slait dh'innlich e a shlat shònraichte fhèin air an robh 'Grant Vibration Rod', agus na fhìdhlear bha e os cionn Comann Srath-spè agus Ruidhle na Gàidhealtachd cha mhòr fad fichead bliadhna agus bha e na eòlaiche air mar a dhèanar fidheall. Dh'innlich e cuideachd fidheall shònraichte air cruth clàir air an robh "Rondello". Tha eisimpleir de shlat-iasgaich, fidheall agus Rondello a' Ghranndaich ri fhaicinn ann an Taigh-tasgaidh is Gailearaidh Inbhir Nis (IMAG).
Bha an Granndach na dheagh charaid aig Seumas Scott Skinner (1843-1927) a bha cuideachd na fhear-ciùil 's na sgrìobhaiche. Bha àite mòr aig Skinner ann an leasachadh ceòl traidiseanta na h-Alba agus chanadh ris gu tric 'Rìgh an Sratha-spè'. Chaidh an litir seo (gun deit) a chur chun a' Ghranndaich le Skinner bho 22 Sràid na Drochaid, Obar Dheathain. San litir tha Skinner ag iarraidh air a' Ghranndach corra phìos ciùil a reic, nam measg leabhar air a cheangal gu brèagha. Tha Skinner ag aideachadh gu bheil e 'fair needin' siller' (airgead). Air cùl na litreach tha nota ag ràdh 'This book's as gweeds a coffin ye'll never need anither ane'


text:
Tha mi a’ gabhail pàirt ann an cùrsa goirid aig Fàs, Sabhal Mòr Ostaig an deireadh sheachdain seo a dh’ ionnsachadh sgìlean rèidio. Bha an-diugh a’ chiad latha, agus chòrd e rium gu leòr.
Bha dusanar eile an seo còmhla rium. Thoisich an latha le fàilte is furan bhon stìuìreadh na cùrsaichean goirid agus an dèidh chaidh sinn sios gu Studio Fàs. An sin, rinn sinn eacarsaichean drama mar blàthaich le cleasaiche-còmhnaidh a’ cholaiste. Às dèidh, choinnich sinn cleasaiche agus thug e Top Tips dhuinn air cleachdadh ar guth air an rèidio. Leantainn blasad goirid na buithtean-obrach a bhith sinn a’ dèanamh a-maireach: a’ dèanamh agallamhan, deasaiche agus a’ sgrìobhadh plotaichean airson drama. An uair sin, gabh sinn lòn. Às dèidh lòn, rinn sinn beagan comadaidh le neach-stiùireadh aig Comedy Unit.


text:
Co-labhairt ann an Uibhist a' comharrachadh 10 bliadhna de Stòras Uibhist
24 An Giblean 2017 Ùraichte aig Ùraichte aig
Bha Stòras Uibhist a' coimhead ri obraichean ann an sgìre dhùthchail aig co-labhairt a' comharrachadh deich bliadhna bho fhuair muinntir Uibhist a Deas sealbh air an fhearann aca.
Bha Ministear nan Eilean Humza Yousaf an làthair agus, ged nach do dh'fhoillsich e taic-airgid ùr, gheall e gun cumadh e air ag èisteachd 's a' conaltradh leis a' choimhearsnachd airson taic a thoirt dhaibh san àm ri teachd.
Tha an aithris seo aig Shona NicDhòmhnaill.


text:
- TIOTAL
- Bus air an Eilean Sgitheanach
- EXTERNAL ID
- HCD00229
- ÀITE
- Caol Àcain
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11956
- KEYWORDS
- carbad
bus
Bha am bus seo, a chaidh a chlàradh ann an Inbhir Nis, ST 5670, fo shealbh agus air a ruith le Alasdair Sutharlanach às An Ath Leathainn san Eilean Sgitheanach. Tha am mullach canabhais a' coimhead easbhaidheach airson droch shìde a' chinn a' tuath. Chan eil teagamh ge-tà nach robh seo na leasachadh air na modhan còmhdhail a b' àbhaist a bhith ann. Tha "The Highland Chief" mar a chaidh ainmeachadh, air a phàirceadh ri taobh an rathaid ann an Caol Àcain, is Caol Loch Aillse air tìr mòr ris a' chùl thar na loch
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Caoraich aig Loch Fada, An t-Eilean Sgitheanach
- EXTERNAL ID
- HCD_CARD_223
- ÀITE
- Lochan an Stòir
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 13007
- KEYWORDS
- seallaidhean-tìre
cnuic
beanntan
lochan
stoc
dròbhadh
B' e obair chàilear a bhiodh innte a' gluasad chaorach air latha brèagha samhraidh dhen t-seòrsa seo. Thathas a' toirt nan caorach seo, agus uain mhòra nan cois, gu crò airson rùsgadh no an toirt air falbh gu fèill-reic. Thogadh an dealbh seo sna 1950an, ach tha an sealladh seo meadhanach cumanta fhathast san Eilean Sgitheanach, le treudan chaorach a' cur maill air carbadan nan rathaidean singilte, rud a tha tlachdmhor do luchd-turais.
Chaidh an dealbh seo a thogail a' coimhead gu tuath air a' phrìomh rathad a Stafainn air rubha Thròndairnis. Gu tuath, tha an Loch Fada a' coinneachadh ri loch nas lugha, An Loch Leathann, agus na dhà dhiubh a' cumail ùisge ri stèisean cumhachd Lochan Stòir, a choimiseanadh sa Chèitean 1952. Tha an dà loch làn iasg agus gheibh iasgairean bàtaichean air mhàl bho chlub iasgaich an àite.
Ag èirigh os cionn an locha tha Stòr; creag mhòr stobach 2538 troighean a dh'àirde; am mullach as àirde air druim Thròndairnis. Fo na creagan tha Comraich Stòir far an lorgar cruinneachadh de bhinneanan iongantach basalt. 'S e am fear as motha Bodach an Stòir. Tha an tùr seo sa bheil 165 troighean de dh'àirde na chomharra tìre is mara, ri fhacinn bho mhìltean air falbh. Is e seo fear dhe na seallaidhean as motha air a bheil daoine a' togail dhealbhan air an Eilean Sgitheanach. Is mòr as fhiach Bodach an Stòir a shreap, oir gheibhear bhon mhullach seallaidhean mìorbhaileach a-null gu tìr-mòr, eilean Rònaigh is Ratharsair agus an Cuiltheann Dearg
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Loch Coir' Uisge, an t-Eilean Sgitheanach
- EXTERNAL ID
- PC_PRISCUS_SCO5393
- ÀITE
- Loch Coir' Uisge
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1890an
- CRUTHADAIR
- George Washington Wilson
- NEACH-FIOSRACHAIDH
- Mark Butterworth - Priscus
- AITHNEACHADH MAOINE
- 29586
- KEYWORDS
- An t-Eilean Sgitheanach
lochan
sgoran
fithich
iolairean
Sir Walter Scott
Chaidh an dealbh seo a thogail leis an fhear-chamara Albannach Seòras Washington Wilson (1823-93) agus chaidh an dealbh a chleachdadh nuair a dhèanadh e òraidean air eachdraidh Alba. Tha an tuairisgeul seo air a thogail bho notaichean na h-òraid sgrìobhte le Washington Wilson fhèin.
Ann an seo tha sealladh cho borb, fàsachail 's a th' ann am Breatainn. Tha Loch Coir' Uisge na thuairisgeul a tha glè iomchaidh: smaoinich air loch mòr air a lìonadh le uisge dorcha, uaine, air a chuairteachadh le stacan reubte is briste, na bonnan aca air an sgapadh le sgrios on àm a chaidh crith-talmhainn seachad an sin agus na mullaichean aca a' briogadh an adhair le bideanan grànda is sgealban biorach. Chan eil gluasad sam bith an seo ach an ceò geal ag èirigh bhon aigeal agus ag iadhadh mu na stoban air a bheil fhathast lorgan sneachda a' gheamhraidh. Tha an t-sàmhchair cho trom ri eallac oir, a bharrachd air fuaim nan tonn air tràighean Loch Sgàbhaig, no ròcail fithich fada os ar cionn, chan eil sìon ann a bhriseas an t-sàmhchair. Tha an sealladh gu lèir uabhasach lom is aonranach. Tha an iolaire beò an seo gun bhacadh, agus chithear i a' sgaoileadh a sgiathan gu rìoghail là sam bith, cha mhòr. Chan eil an loch ach beagan throighean os cionn àirde na mara, far a bheil
"A wild stream with headlong shock
Comes brawling down a bed of rock
To mingle with the main" - Scott
'S e obair gu math nas duilghe a th' ann a bhith a' sreap suas, oir, feumaidh tu do rathad a thaghadh gu mionaideach thairis air ulpagan mòra, clachan lìomhte agus boglaichean; bu chòir seo a dhèanamh gu socair gus am bi cothrom agad toileachas a ghabhail anns an t-sealladh air ... (Loch Sgàbhaig)


text:
Tha an Iolaire a’ ruigsinn Caol Loch Aillse agus i gann de chriutha oir tha mun dàrna leth de na fir air falbh air saor-làithean na Nollaig.
Dà thrèana a’ ruigsinn Caol Loch Aillse loma-làn dhaoine bho na feachdan armaichte.
Tha an Iolaire a’ seòladh bho Chaol Loch Aillse gu Steòrnabhagh le 260 seòladair à Leòdhas is na Hearadh air bòrd còmhla ri criutha de 24. Tha an Sheila a’ fàgail aig 8f.
Tha an Iolaire a’ cumail oirre agus sgalan gaoithe agus smugraich uisge ann.
An Commandair Mason a’ dol air ais dhan t-seòmar aige. Tha Leifteanant Cotter a-nis aig an stiùir.
Tha an Neach-sanais Uilleam Saunders a’ faicinn ‘solas gorm’ agus tha e ag aithris gur e seo an comharra aig soitheach a tha feumach air paidhleat. Ach ’s e a bh’ ann an da-rìribh, rocaid a bha na comharra èiginn. Tha fianais bho dhaoine a mhair beò ag aithris gun do bhuail an long air na creagan aig ‘Biastan Thuilm’ mun àm seo. Tha an Iolaire a-nis air a milleadh agus air na creagan ann an droch ghèile.
Tha Iain Fionnlagh MacLeòid, 32, a’ greimeachadh air ròpa fada, ga chur timcheall caol a dhùirn, a’ leum dhan mhuir agus a’ feuchainn ri snàmh dhan chladach: ‘… ach - ò - bha na tuinn air fàs cho àrd aig an àm seo.’ Ach a dh’aindeoin cho fuar sa bha e agus ged a bha e air na creagan, ràinig Iain Fionnlagh MacLeòid an cladach agus thug e loidhne teasairginn dhan dàrna leth de na daoine a mhair beò às an Iolaire.
Tha an Iolaire a’ liostadh gu trom dhan taobh chlì agus tha a deireadh a’ tuiteam far na creige air an robh i steigte. Fhad ’s a tha i a’ gluasad dhan mhuir agus a’ dol fodha ann an uisge domhainn, tha i a’ tarraing leatha an taod (ròpa no càball tiugh airson long a tharraing no a chur air acair) air a bheil tòrr dhaoine fhathast a’ greimeachadh. Cha do mhair duine aca beò.
Ann am buidhnean beaga no nan dithisean, chunnaic na daoine a mhair beò às an tubaist na solais ann an uinneagan tuathanas Stoneyfield. Rinn na daoine seo, a bha troimh-a-chèile, gu tuisleach air an tuathanas seo far an tug Mgr agus A’ Bhean-phòsta Anderson Young cuideachadh dhaibh. Chaidh iarraidh air na daoine as treasa agus nach robh ro fhuar a dhol dhan bhaile gus rabhadh a thoirt do mhuinntir Steòrnabhaigh mun chùis.
Chaidh toirt air còignear a mhair beò agus a bha leth-mharbh a dhol gu Rear-Admiral Boyle, aig an oifis aige ann an Steòrnabhagh. Sgrìobh e às dèidh làimh ‘nach robh mòran fiosrachaidh ri fhaighinn bhuapa.’
Bha e fàs follaiseach do mhuinntir a’ bhaile dè cho dona sa bha an tubaist.
Fhuaras aithris gun robh fear a’ greimeachadh air a’ chrann. Dh'aithris an Leifteanant Wenlock dhan Rannsachadh air Tubaist Bhàsmhor: ‘Chaidh mi a-mach sa bhad anns a’ bhàta-motair Spense le criutha de shaor-thoilich gus am fear seo a shàbhaladh.’ B’ e seo Dòmhnall Moireasdan, a bha 20 bliadhna a dh'aois agus air an robh am far-ainm Am Patch. Thuirt e às dèidh làimh: ‘Bha am muir fhathast gu math garbh aig briseadh an latha, ach eadar sin agus 10m dh'fhàs e rud beag na bu chiùine. Dh'fheuch a’ chiad bhàta ri tighinn faisg air a’ chrann far an robh mi, ach bha aige ri dhol air ais. Bha mi a’ smaoineachadh gum bithinn na bu shàbhailte far an robh mi na bhith a’ feuchainn ri dhol air a’ bhàta ud.’
Bha Dòmhnall Moireasdan faisg air tuiteam na laigse, ach mu dheireadh, chaidh a chur air an sgoth bhig agus a-mach às na 284 a bha air bòrd na h-Iolaire, thuirt e ri a chàirdean an dèidh làimh: ‘ ’S mise an aon duine a chaidh air tìr air Cidhe Steòrnabhaigh.’
Taobh a-staigh beagan uairean a thìde, thòisich na daoine claoidhte a bha air mairsinn beò às an tubaist air na bailtean aca fhèin a ruigsinn gu tuisleach.
Na b’ fhaide air adhart air Latha na Bliadhn’ Ùire agus fad iomadh latha às dèidh sin, chaidh daoine a-mach a shireadh nan corp aig na mic, na cèilean, na bràithrean agus na nàbaidhean aca air a’ chladach. Cha deach cuid aca a lorg riamh.
Rannsachadh air Tubaist Bhàsmhor a’ fosgladh ann an Cùirt an t-Siorraim ann an Steòrnabhagh.
Ùghdarras a' Chabhlaich a’ foillseachadh nam pàipearan uile co-cheangailte ris an tubaist dhan mhòr-shluagh airson a’ chiad turais riamh.


text:
- TIOTAL
- Taisbeanadh Dealain Uisge Tallaichean Bhailtean
- EXTERNAL ID
- GB232_RAMSAY_D893_1_17_016
- ÀITE
- neo-aithnichte
- LINN
- 1960an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 9281
- KEYWORDS
- talla coimhearsnachd
taisbeanadh
dealan-uisge
Bòrd Dealain Ceann a Tuath na h-Alba
Scottish Hydro-Electric plc
Southern Electric plc
Scottish and Southern Electric plc
1943
1989
1998
Sna 1960an, agus stèiseanan an dealain-uisge fhathast gan togail, agus dealan ann dhan a' mhòr-chuid de choimhearsnachdan, bha Bòrd Dealain-uisge Alba a Tuath a' glacadh a h-uile cothrom ach an àrdaicheadh iad cleachdadh an dealan-uisge san dachaigh. 'S iomadh taisbeanadh a bh' ann an tallannan coimhearsnachd a bha a' sealltainn nan innealan ùra seo agus an dòigh anns an cleachdadh iad. Bha bùth an Dealain-uisge, làn de na rudan ùra, na feart air prìomh-shràid cha mhòr a h-uile baile. San dealbh-chamara seo chithear taisbeanadh air a chàradh ann am pàirt de thalla coimhearsnachd. Tha taghadh mòr de dh'uidheaman ann, eadar còcairean, innealan-nighe, innealan-tiormachaidh, teasadairean, plaideachan is measgadairean, uile ann gum biodh beatha dhaoine na b' fhasa.
Chaidh Bòrd Dealan-uisge Cheann a Tuath na h-Alba a stèidheachadh fo chumhachd Achd Leasachaidh Dealan-uisge (Alba) 1943. Chaidh am Bile a chur air adhart le fear Tòmas MacIain aig Taigh nan Cumantan. Chuir e an cèill gum biodh e na fhuasgladh do chuid de dhuilgheadasan a bha aig a' Ghàidhealtachd aig an àm le bhith a' cleachdadh 'comas mòr falaichte na sgìre' ('the great latent power of the region'). Dh'inns e do na Cumantan 'gum biodh agus gum bu chòir gum biodh gnìomhachasan, an dà chuid prìobhaideach is poblach, a bhithth air an tàladh don Ghàidhealtachd mar thoradh air an leasachadh seo' ('industries, whether owned nationally or privately, will be and ought to be, attracted to locations in the Highlands, as a result of this measure'.)
Bhiodh prìomhachas aig luchd-caitheimh àbhaisteach an toiseach agus an uair sin aig an fheadhainn a bhathas an dùil a chleachdadh tòrr mòr cumhachd. Dheigheadh cumhachd sam bith a bha air fhàgail a reic ris a' Ghriod Nàiseanta. Bhathas airson gun deigheadh prothaidean bho bhith a' reic an dealain seo a chleachdadh gus cosgaisean an lùib a bhithth a' cumail dealan ri àiteachan iomallach a lùghdachadh agus gus cuideachadh a thoirt do leasachaidhean sòisealta is eaconamach air a' Ghàidhealtachd. Bha an clas sòisealta ainmeil seo ag aithneachadh gun robhar a' coimhead air a' Bhòrd mar dhòigh air a bhithth a' toirt ath-bheothachadh air ceann a tuath na h-Alba, agus chan ann a-mhàin mar bhuidheann cruthachadh dealain.
Bhathar den bheachd gum biodh gu leòr cumhachd às an stèisean cumhachd air Loch Slòigh, taobh an iar Loch Laomainn airson na bha a dhìth ann am meadhan agus taobh an iar na h-Alba. Bhiodh cumhachd a bharrachd air a chleachdadh gus taic a thoirt do na pròiseactan aig Mòrar agus Loch Aillse air sgàth 's nach biodh e buailteach gum biodh e comasach do na sgeamachan seo a bhithth prothaideach. Bha cosgaisean togail nan trì phròiseactan seo air a thomhas aig £4,600,000
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
News Naidheachdan
6 May 2016
COVETED MG ALBA TV WRITING SCHOLARSHIP UP FOR GRABS
Talented Gaelic writers are being given the opportunity to apply for a coveted MG ALBA scholarship to study television fiction writing at Glasgow Caledonian University.
The MA Television Fiction Writing course is the only dedicated one year postgraduate programme of its type in the UK, providing aspiring screenwriters with the tools to embark upon or strengthen their career in television fiction writing, and MG ALBA are supporting a placement on the course for one Gaelic speaker.
Taught by a combination of leading TV scriptwriters and academic staff including course lecturer Professor Ann Marie Di Mambro whose credits include EastEnders, Casualty and River City, students on the course will work intensively on at least two drama series currently transmitting on British television, learning how to story conference, storyline, write scripts and edit these dramas.
Seumas MacMillan was the MG ALBA scholar in 2014 and is now one of the writers on BBC ALBA’s Gaelic drama Bannan.
Reflecting on the course, Seumas said: “The MA in TV Fiction Writing is unique in that tutors are TV writers themselves and their guidance and support allows students to develop the craft skills necessary to pursue a screenwriting career.
“The course provided me with not only the skillset but the mindset to take my profession forward and I have been fortunate to work on BBC ALBA’s first drama series Bannan which has been a huge development in my career and I would encourage all talented Gaelic writers to apply.”
The MG ALBA scholarship will be awarded to one person, fluent in Gaelic, who will join the programme in September 2016. Applications need to be submitted before Thursday 26th May.
For more information on the MA TV Fiction Writing programme and how to apply for an MG ALBA scholarship visit: www.tvfictionwriting.com or follow @MATVGlasgow on Twitter.
6 Cèitean 2016
COTHROM SGOILEARACHD MG ALBA ANN AN SGRÌOBHADH TBH AIRSON LUCHD-LABHAIRT NA GÀIDHLIG
Tha cothrom aig sgrìobhadairean tàlantach Gàidhlig cur a-steach airson sgoilearachd luachmhor MG ALBA ann an Cùrsa Sgrìobhadh Ficsean Telebhisein aig Oilthigh Cailleannach Ghlaschu.
’S e an cùrsa MA ann an Sgrìobhadh Ficsean Telebhisean Gàidhlig an aona cùrsa iar-cheumnach dha leithid san RA, a’ toirt seachad nan sgilean sònraichte do sgrìobhadairean gus tòiseachadh fhaighinn ann an dreuchd shoirbheachail ann an sgrìobhadh ficsean telebhisein agus tha MG ALBA a’ toirt taic do aon neach le Gàidhlig a’ chùrsa a dhèanamh.
Air a theagasg le measgachadh de sgrìobhadairean sgriobt agus luchd-obrach acadaimigeach, nam measg An t-Ollamh Ann Marie Di Mambro a tha air obrachadh air leithid Eastenders, Casualty agus River City, bidh oileanaich a’ chùrsa ag obair gu dian air co-dhiù dà shreath dràma a tha an-dràsta gan craoladh air telebhisean ann am Breatainn, ag ionnsachadh co-obrachadh air slighe sgeulachd agus cnàmhan sgeulachd, sgrìobhadh sgriobtaichean agus obair deasachaidh air na dràmathan.
Bha Seumas Mac a’ Mhaoilein na sgoilear air a’ chùrsa ann an 2014 agus tha air a dhol air adhart gu bhith a’ sgrìobhadh airson dràma Gàidhlig BBC ALBA, Bannan.
A’ coimhead air ais air a’ chùrsa, thuirt Mgr. Mac a’ Mhaoilein: “Tha cùrsa MA TV sònraichte oir tha na tuitearan fhèin nan sgrìobhadairean Tbh agus tha an comhairle agus an taic a’ toirt cothrom do na h-oileanaich an cuid comasan a leasachadh gus dreuchd ann an sgrìobhadh a choileanadh.
“Dh’ionnsaich mi an t-uabhas air a’ chùrsa airson nan sgilean agam a leasachadh agus mo dhreuchd a thoirt air adhart. Tha mi air a bhith fortanach obair fhaighinn air a’ chiad sreath dràma air BBC ALBA, Bannan agus tha sin air a’ chùrsa-dreuchd agam a thoirt air adhart gu mòr agus chanainn ri sgrìobhadairean Gàidhlig tàlantach cuir a-steach airson a’ chùrsa.”
Thèid sgoilearachd MG ALBA a thairgse do aon sgoilear, a tha fileanta sa Ghàidhlig, san t-Sultain 2016. Feumaidh tagraidhean a bhith a-staigh ro Diardaoin 26 Cèitean.
Airson tuilleadh fiosrachaidh air Cùrsa Sgrìobhadh Ficsean Telebhisein agus ciamar a chuireas sibh a-steach airson sgoilearachd MG ALBA, tadhalaibh air www.tvfictionwriting.com no lean @MATVGlasgow air Twitter.
2016 News Archive Tasglann Naidheachdan 2016Mòd Vlog winnersBuannaichean Vlog a’ Mhòid
FilmG 2017FilmG 2017
Celtic Formats Pilot Scheme 2016/17Sgeama pìleat Fòrmatan Ceilteach 2016/17
Big Gaelic SurveySuirbhidh Mhòr na Gàidhlig
Gaelic writers' surveyBeachdan gan sireadh air leasachadh tàlant sgrìobhadh
Strategic team reinforcing commitment to Gaelic BroadcastingSgioba ro-innleachdail a' daingneachadh dealas go Chraoladh Gàidhlig
Vlog a’ Mhòid / Mòd VlogVlog a’ Mhòid
Bannan - international audiencesBannan - luchd-amhairc eadar-nàiseanta
Charter reference to Gaelic broadcasting welcomedFàilte air iomradh sa Chairt Rìoghail air craoladh Gàidhlig
BBC ALBA Head Of Content set for new role at TG4Ceannard Phrògraman BBC ALBA air ainmeachadh mar Cheannard ùr TG4
BBC ALBA - new schedule of programmes for Autumn 2016BBC ALBA - clàr ùr de phrògraman airson Foghar 2016
Political support for Gaelic broadcasting remains wide-ranging and strongTaic làidir ann bho air feadh na roinn phoilitigeach airson craoladh Gàidhlig
Demand for increased resources for BBC ALBAIarrtas airson BBC ALBA nas trease
Annual Report 2015-16Aithisg bhliadhnail 2015-16
BBC ALBA success at the RTS Scotland AwardsSoirbheachas aig Duaisean RTS Alba
BBC Charter ReviewCairt Rìoghail A’ BhBC
Ofcom appointed two new MG ALBA Board membersDà bhall ùr air an ainmeachadh air Bòrd MG ALBA
MG ALBA TV Writing Scholarship for Gaelic SpeakersCothroman Sgoilearachd MG ALBA ann an Sgrìobhadh Ficsean airson luchd-labhairt na Gàidhlig
Little by Little, has been redesigned as new on LearnGaelic.ScotTha làrach-lìn Beag air Bheag air a cur air bhog às ùr air LearnGaelic.Scot
MG ALBA supports Gaelic media apprenticeshipMG ALBA a’ gabhail pàirt ann an sgeama preantasachd ùr
BBC Radio nan Gàidheal celebrating double success at the Celtic Media Festival 2016BBC Radio nan Gàidheal air dà dhuais a bhuannachadh aig Fèis nam Meadhanan Ceilteach 2016
3 BBC ALBA programmes shortlisted in RTS Scotland awards3 prògraman BBC ALBA air geàrr-liosta duaisean RTS
BBC ALBA is set to move up the EPGBBC ALBA a' gluasad suas an EPG
The Best Place to Work in TV 2016Àite as fheàrr a bhith ag obair ann an telebhisein 2016
Celtic Media Festival ShortlistGeàrr-Liost Fèis nam Meadhanan Ceilteach
HAMISHHAMISH
Celtic Media Festival 2016Fèis nam Meadhanan Ceilteach 2016
FilmG online streamFilmG ga chraoladh beò
Live CurlingCroladh beò
2018 News ArchiveTasglann Naidheachdan 2018
2017 News ArchiveTasglann Naidheachdan 2017
2016 News ArchiveTasglann Naidheachdan 2016
2015 News ArchiveTasglann Naidheachdan 2015
2014 News ArchiveTasglann Naidheachdan 2014
2013 News ArchiveTasglann Naidheachdan 2013
2012 News ArchiveTasglann Naidheachdan 2012
Programme Press Releases Tasglann Naidheachd Phrògraman
Follow this link to the programme press release archive.
Lean an ceangal seo gu tasglann phrògraman


text:
- TIOTAL
- Clàradh Chàraichean Chataibh NS 187 gu NS 194, Giblean gu Cèitean 1913
- EXTERNAL ID
- Z_GB232_CS_3_9_1P25
- ÀITE
- Cataibh
- SIORRACHD/PARRAIST
- CATAIBH
- DEIT
- 1913
- LINN
- 1910an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4594
- KEYWORDS
- Cataibh
Clàradh Chàraichean Chataibh
càraichean
carbadan
baidhsagailean-motair
Clàradh Chàraichean Chataibh NS 187 gu NS 194, Giblean gu Cèitean 1913
Tha àireamh clàraidh gach càr sa Chlàr, còmhla ri ainm agus seòladh an neach-seilbh, modail a' chàir, seòrsa agus dath a' chàir, a chuideam gun luchd air, ciamar a bhios e air a chleachdadh, ceann-là a' chlàraidh agus, far a bheil e iomchaidh, ceann-là a chaidh a dhubhadh às.
Chaidh càraichean a chlàradh do Robert R. Johnstone, William Wallace, William Neil Sutherland, James Donald Macrae, James Silver, Robert Mackay, Peter Craig Lennox, John Fraser agus Angus Morrison.
NS187 NS188 NS189 NS190 NS191 NS192 NS193 NS194


text:
- TIOTAL
- Togalach Acadamaidh Rìoghail Inbhir Nis aig Muilnean a' Mheadhain ann an Sgìre a' Chrùin an Inbhir Nis
- EXTERNAL ID
- PC_ROYALACADEMY_027
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Acadamaidh Rìoghail Inbhir Nis
- AITHNEACHADH MAOINE
- 29946
- KEYWORDS
- sgoiltean
togalaichean
foghlam
colaistean
Stèidhicheadh an sgoil ann an 1792, a' gabhail àite sgoil-ghràmair a' bhaile, aig an robh ceangal ris an sgoil-sheinn aig Manachainn Inbhir Nis. Bha an togalach ann an Sràid an Acadamaidh, air an robh An t-Sràid Ùr roimhe sin. Fhuair an sgoil cairt rìoghail on treas Rìgh Deòrsa an 1793, agus 's e sin na dh'adhbhraich am facal 'Rìoghail' na h-ainm. Tha a' chairt ri fhaicinn anns an Acadamaidh.
Anns na 1890an ghabh na Stiùirichean feart de dh'iomraidhean-sgrùdaidh agus thuig iad nach robh an togalach a bha ann freagarrach don fhoghlam a bha a dhìth anns an latha sin. Thòisich iad air togalach ùr a dhealbhachadh. Thaghadh an làrach ann an Sgìre a' Chrùin o roghainn de dhiofar àiteachan. Ged nach robh mòran a thogail an sin gu ruige sin, bha rathadh furasta don làraich o chionn gun robh i aig uachdar Bràigh Stiophain agus Sràid Stiophain.
B' iad a' chompanaidh-ailtireachd às an sgìre Ross and Macbeth a ghabh seo os làimh. (Tha Alasdair Ross on ghnìomhachas sin ainmeil o chionn is gun do dhealbhaich e Cathair-Eaglais an Naoimh Anndra an Inbhir Nis.) Laigheadh a' chlach-bhunait air 27mh Ògmhios 1893 leis an Àrd-Mhaighstir de Chlachairean na h-Alba, Iarla Haddington. Bha fèill ann nuair a dh'fhosgladh an togalach ùr air 25mh Gearran 1895.
Bha an togalach aig Muilnean a' Mheadhain an gnìomh gus anmoch anns an 1970an, nuair a thogadh sgoil ùr aig Cùil Daoghail. Tha an togalach an lùib Colaiste Inbhir Nis a-nis.
'S e seo coipidh de dhealbh o leabhar a tha ann an Stòras Leabhraichean Comhairle na Gaidhealtachd. Chaidh a thoirt do Neach-Sgrùdaidh de Sgoiltean fo Ùghdarras an Rìgh, John L. Robertson, nuair a leig e dheth a dhreuchd an 1905, agus na lùib bha earrannan o iomadh sgoil ann an Siorramachd Inbhir Nis, mar a bha. Tha an dealbh seo mar phàirt de chomharra-urraim to Mghr Robertson air sgàth a chuid obrach. Anns an dealbh seo, bha na geatachan an toiseach aig dà oiseann na làraich mu choinneamh an rathaid. Cha deachaidh Geataichean Cuimhneachaidh do Chogadh Hitler a thogail gus an t-Samhain 1954, nuair a rinneadh aon rathad a-steach mu choinneamh nan dorsan mòra


text:
Cànan nan Eun
Clàr 1 de 1
« An clàr roimhe | An ath-chlàr »
Tuilleadh mar seo:
Fiosraichean - Annie Johnston
Luchd-clàraidh - Iain Latharna Caimbeul
Geàrr-chunntas - Seo rannan beaga ag atharrais air cainnt nan eun. Cluinnear an smeòrach, an uiseag, an fheannag, an fhaoileag agus an calman.
Fad a' Chlàir (h:m:s) - 00:01:08
Àm Clàraidh - 1950.08.03
Cànan - Gàidhlig
Seòrsa - Rannan is Bàrdachd
Cruinneachadh - Urras Nàiseanta na h-Alba
Àireamh a' Chlàir - 25889
Àireamh an Teip Thùsail - CW0098C
Àireamh a' Chlàir Thùsail - CW0098C.416
Càileachd an Fhuaime - Math
Cruth Inneal a' Chlàir - Uèir
Àite Clàraidh:
Siorrachd - Siorrachd Inbhir Nis
Paraiste - Barraigh
Eilean - Barraigh
Baile/Àite - Bàgh a' Chaisteil
Notaichean a' Chlàir - Recorded by the Barra Folklore Committee.
Ceangal Maireannach - http://www.tobarandualchais.co.uk/gd/fullrecord/25889/1
Tweet
Clàr 1 de 1
« An clàr roimhe | An ath-chlàr »


text:
Obair càraidh cha mhòr deiseil air Eaglais Chille Mhìcheil
30 Am Faoilleach 2017 Ùraichte aig Ùraichte aig
Tha obair càraidh air seann eaglais eachdraidheal anns an Eilean Dubh a' tighinn gu crioch agus tha Urras Chille Mhìcheil an dochas gum bi e fosgailte do'n phobail anns a' Chèitean.
Ach tron obair air an làrach tha iad air rudan a bharrachd ionnsachadh mun eaglais agus na daoine a bha fuireach san sgìre.
Chaidh Seonaidh MacCoinnich ann dhuinne, a dh'fhaicinn an adhartas a thathas air a bhith a dèanamh leis a' pròiseict.


text:
Richard Matthew Stallman (rugadh 16 am Màrt 1953 anns Na Stàitean Aonaichte), dh'aithnichear airson tòiseachadh am Pròiseact GNU, stéidhichte e am Free Software Movement, am Free Software Foundation, agus an League for Programming Freedom. 'S e neach-dèanadais[1] bathair-buig agus neach-prògramaidh a th' ann. Thùsairich e an gluasad copyleft agus 's e am prìomh ùghdair ceadachasan copyleft a th' ann, a' gabhail a-staigh GNU General Public License. Leasaich e mòran prògraman bathair-buig mar Emacs, an GNU Compiler Collection agus an GNU Debugger.
- ↑ Faclair Sabhal Mòr Ostaig
Tha dealbhan ann an Wikimedia Commons
cuideachd a tha ceangailte ris an aiste seo:


text:
- TIOTAL
- Fèidh anns an t-sneachda
- EXTERNAL ID
- HC_PLANNING_04_C_0612
- DEIT
- 1978
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14970
- KEYWORDS
- fèidh
ainmhidhean
riaghladh an fhearainn
'S e na fèidh ruadha aon de na seòrsachan as motha agus gheibhear iad tron chuid as motha dhen Roinn Eòrpa, a bharrachd air greighean ann an Àisia agus Afraga. Bhathar soirbheachail ann a bhith gan toirt gu Astràilia, New Zealand agus Argentina. Tha sluagh dùthchasail dhiubh ann an Alba, ach tha eadar-ghineamhain le fèidh sika cuideachd pailt. Tha na fèidh ruadha a' cur seachad a' chuid as motha dhen bhliadhna ann an treudan de dh'aon ghnè ach a' tighinn còmhla aig àm dàireach a mhaireas o anmoch anns an Lùnastal gu tràth anns a' gheamhradh. 'S e mu ochd bliadhna an aois ghinmhain as fhèarr do na daimh, agus faodaidh greigh le mu 20 agh a bhith aig damh a tha aig làn ìre gineamhain.
B' e nàmhaidean nàdarra nam fiadh madaidhean-allaidh agus mathain, ach o nach eil a h-aon dhiubh beò gu nàdarra ann an Alba, bither a' cumail smachd air àireamh an fhèidh le bhith taghadh cuid rim marbhadh, oir is gun gleidhear spionnadh agus slàinte am measg nan ainmhidhean